Kalau Tak Nak Lipstick Melekat Kat Gigi, Ikut 5 Trik Mudah Ini

Setiap kali nak keluar rumah, lipstick merupakan item yang wajib dipakai oleh setiap wanita untuk tampak lebih berseri. Ada pelbagai jenis lipstick yang dijual di pasaran. Pilih sahaja mana satu yang menjadi kegemaran anda.

Namun, masalah yang sering anda hadapi adalah lipstick melekat pada gigi. Aduh, malu sungguh rasanya bila orang tegur ada lipstick pada gigi.

Jadi, Hijabista paparkan 5 trik mudah yang boleh anda lakukan supaya lipstick tidak melekat pada gigi lagi.

1. Gunakan Jari Telunjuk

Cara yang paling mudah untuk mengelakkan lipstick daripada melekat pada gigi. Bulatkan mulut, masukkan jari telunjuk ke dalam mulut dan tarik selepas 3 saat.

Jadi, sisa-sisa lipstick yang ada pada bahagian mulut itu akan melekat pada jari telunjuk. So, tiada lagi masalah lipstick melekat pada gigi.

2. Lip Liner

Biasanya kita akan menggunakan penggaris bibir pada garisan bibir. Apa kata selepas ini gunakan penggaris bibir pada keseluruhan bibir supaya lipstick akan melekat pada bibir dan tidak menempel pada gigi.

3. Tisu

Lipstick yang shining ketika dipakai mengambil masa yang agak lama untuk kering dan melekat pada bibir. Keadaan ini menyebabkan lipstick mudah melekat pada gigi.

Jadi, ambil tisu dan letakkan pada bibir anda untuk menghapuskan lipstick tersebut.

4. Bedak Bayi

Bedak boleh membantu menyerap minyak. Jadi, anda boleh menaburkan bedak bayi pada bibir agar kilauan dari lipstick akan hilang.

Hasilnya, lipstick tersebut akan menjadi matte dan tidak akan melekat pada gigi.

5. Lip Brush

Dengan menggunakan lip brush, jumlah lipstick yang digunakan hanya cukup-cukup untuk mewarnai bibir. Cara ini tidak akan memberi ruang untuk lipstick melekat pada gigi.


Wajib Tahu, Ini Petua Cegah Jerawat Semasa PMS!

Sesetengah gadis berasa jerawat mereka banyak naik apabila mereka melalui haid. Ini kerana tahap hormon banyak berubah pada masa itu. Kebiasaannya, sebelum haid seorang gadis bermula, tahap hormon estrogen dan progesteron akan mula menurun.

Penurunan tahap hormon estrogen dan progesteron boleh menyebabkan peningkatan dalam pengeluaran sebum, yang boleh menyebabkan jerawat di muka. Selain itu, tekanan yang tidak terurus dengan baik juga boleh menjadi punca jerawat semasa PMS (Premenstrual syndrome)

Untuk mengelakkan perkara ini berulang, berikut adalah beberapa petua.

Apabila badan seseorang tidak mendapat rehat yang cukup, ini boleh menyebabkan tekanan dan meningkatkan kortisol. Peningkatan kortisol ini boleh meningkatkan kemungkinan keradangan pada kulit dan pengeluaran sebum yang menyebabkan jerawat. Jadi, adalah penting untuk memastikan anda mendapat sekurang-kurangnya 8 jam tidur sehari apabila PMS bermula, untuk membantu mengekalkan badan yang sihat pada masa ini.

2. Menerapkan Healthy Diet

Terdapat beberapa perkara yang boleh anda lakukan untuk membantu mencegah jerawat semasa haid dengan mengambil makanan yang sihat. Ini bermakna mengelakkan perkara-perkara seperti makanan manis, makanan yang diproses dan roti putih, yang boleh menjadikan kulit anda lebih mudah pecah.

3. Minum Vitamin

Minum vitamin dengan kerap boleh membantu mencegah kemunculan jerawat semasa PMS dan haid. Beberapa vitamin yang penting untuk diambil pada waktu pagi boleh membantu mengekalkan kulit anda sihat, seperti zink, vitamin D, vitamin A, vitamin E dan vitamin C. Tidak lupa untuk mengambil vitamin anda secara berkala boleh membantu memastikan kulit anda bersih dan bebas daripada jerawat .

4. Tidak Lupa Memakai Skincare

Penjagaan kulit boleh membantu mencegah jerawat, tetapi penting untuk menggunakannya secara teratur sepanjang bulan, bukan hanya semasa tempoh seperti PMS atau haid. Langkah asas penjagaan kulit seperti toner, serum, pelembap dan pelindung matahari adalah penting untuk digunakan sepanjang masa dalam sebulan, bukan hanya semasa haid.


Perbezaan Antara Pelindung Matahari Fizikal Dan Kimia, Menurut Pakar

Dua jenis pelindung matahari yang paling biasa adalah pelindung matahari kimia dan pelindung matahari fizikal. Pelindung matahari fizikal membuat penghalang pada kulit yang menyaring sinar UV, sementara pelindung matahari kimia menyerap dan menyebarkan sinar UV yang keras dari sinar matahari.

Pelindung matahari fizikal kadang-kadang disebut sebagai pelindung matahari. Mereka menggunakan bahan berasaskan mineral, seperti titanium dioksida dan zink oksida, untuk menyekat sinar UV. Pelindung matahari fizikal berfungsi dengan tetap berada di atas kulit untuk memesongkan dan menyebarkan sinar UV yang merosakkan dari kulit.

Sekiranya anda memilih pelindung matahari fizikal atau kimia? pakar dermatologi menjelaskan perbezaannya. Sama ada mereka memilih pelindung matahari kimia atau tabir suria fizikal, jika anda memakai SPF 30, ada beberapa perbezaan utama antara formula kimia dan fizikal.

Sunblock fizikal cenderung:

Sama ada anda memilih SPF fizikal atau kimia, terdapat beberapa perkara yang perlu dicari pada label:

Sekiranya anda mempunyai kulit yang rawan jerawat atau sensitif, pelindung matahari yang betul tidak akan membuat anda mudah pecah sebenarnya, ia dapat memperbaiki penampilan kulit. Cari produk yang dilabelkan untuk kulit sensitif atau mudah cela.

Beberapa pelindung matahari dapat mengurangkan penampilan noda dan perubahan warna kerana mengandung niacinamide yang merupakan keluarga vitamin B3.

Sekiranya tidak pasti pelindung matahari mana yang tepat untuk anda, dapatkan beberapa sampel yang berbeza dari pakar dermatologi atau farmasi. Letakkan sapuan di pergelangan tangan selama beberapa hari berturut-turut. Sekiranya anda tidak mengalami reaksi, maka boleh digunakan pada wajah.

Setelah anda mengetahui perbezaan antara pelindung matahari fizikal dan kimia, pelajari cara yang betul untuk menggunakan pelindung matahari.

Gunakan satu sudu pelindung matahari sekurang-kurangnya SPF 25 di wajah anda dan kira-kira dua ons untuk badan. Kecuali anda menggunakan lapisan tebal, mungkin hanya SPF 10 dari SPF 30.

Bukan memerah gumpalan ke tangan anda dan menggunakannya. Teknik ini membantu losyen menyerap dengan lebih cepat dan sekata.

Selalu anda terdorong menggunakan pelembap dahulu tetapi yang benar, pelindung matahari dahulu diikuti dengan pelembap. Terbaik untuk mendapatkannya tepat pada kulit kering anda. Walau bagaimanapun, ini tidak penting jika anda menggunakan pelindung matahari zink oksida atau titanium dioksida.

Sebilangan besar pendedahan cahaya matahari adalah biasa dan tidak sengaja, bermaksud ke mana sahaja anda berada tidak tahu jika tiada tempat lindungan matahari.

Sapukan pelindung matahari sebelum anda masuk ke bawah sinar matahari. Pelindung matahari kimia memerlukan masa untuk diserap ke dalam kulit untuk berfungsi. memerlukan permulaan lebih kurang 20 minit.

Jika anda memerlukan perlindungan cahaya matahari dengan segera. Kedua-dua zink dan titanium dioksida adalah mineral yang menyekat sinar UV matahari, jadi ia berfungsi lebih cepat daripada bahan pelindung matahari kimia, yang mesti diserap untuk menukar cahaya menjadi tenaga panas di kulit anda.

Formulator pelindung matahari terkemuka pernah mmenyarankan, bahawa banyak pelindung matahari menjadi tidak stabil (tidak berkesan) apabila terkena cahaya matahari. Ironinya, bukan? Ini bermakna losyen berhenti berfungsi, jadi anda perlu menggunakan lebih banyak setiap beberapa jam.

Sekiranya anda keluar semasa makan tengah hari, aplikasi pelindung matahari pagi anda sudah tidak berguna. Oleh itu, sentuh dengan serbuk berasaskan mineral yang mempunyai SPF dengan zink atau titanium dioksida yang mempunyai SPF 18 atau 20.


Neelofa Dedah Rekaan Sepatu Kahwin Yang Dilakar Oleh Pereka Kasut Terkemuka Giuseppe Zanotti

Khabar berita ini mengejutkan peminat selebriti terkenal ini seolah-olah mendedahkan momen bahagia yang dinanti-nantikan akan tiba. Personaliti dan usahawan fesyen popular, Neelofa bersiaran secara langsung bersama pereka kasut terkemuka dunia, Giuseppe Zanotti di Instagram.

Sungguhpun berada dalam zon masa yang berbeza, Neelofa dan Giuseppe tetap meluangkan masa bersama untuk berbicara perihal dunia fesyen , sisi kreatif masing-masing dalam menerbitkan rekaan selain turut menyentuh mengenai sambutan Ramadan dan kesan wabak COVID-19 yang sedang melanda dunia.

“Seronok dapat bertemu dengan kamu. Saya sedar yang Malaysia sedang menyambut bulan Ramadan sekarang. Justeru, saya berharap agar semuanya berada dalam keadaan baik. Semoga mendapar Ramadan yang diberkati,” ujarnya membuka bicara.

Menerusi siaran langsung tersebut, Neelofa bertanya, bagaimanakah Giuseppe kekal kreatif dalam situasi yang memerlukan kebanyakan orang berkurung di rumah.

Giuseppe berkata: “Saya sentiasa berhubung dengan team saya – Facetime, Zoom, Skype sudah menjadi sebahagian daripada rutin harian. Buat masa ini, kami sedang menghasilkan koleksi SS21 yang boleh saya sifatkan sebagai lebih terperinci dan fokus.

“Bekerja adalah eskapisme saya sepanjang tempoh ini. Ia membenarkansaya untuk bermimpi dan memberi perhatian serta fokus terhadap kecantikan.

“Sejujurnya, situasi sekarang ini memperlahankan segala hal, kurangnya kekeliruan, banyaknya kesunyian dan saya mempunyai masa untuk bermuhasabah. Tempoh ini juga memberikan saya peluang untuk berhubung dengan diri sendiri sehingga mencetuskan kreaitivi,” ujarnya.

Selain itu Giuseppe turut memberitahu bahawa minatnya yang mendalam terhadap kasut bermula apabila dia melihat seorang wanita yang mengenakan dres cantik dengan kasut hodoh di kaki.

“Ibu saya seorang tukang jahit. Justeru, saya selalu melihat pelanggan wanita mencuba pakaian di rumah. Namun, pada suatu hari, saya melihat seorang wanita yang menyarung sepatu hodoh saat mencuba baju jahitan ibu saya yang cantik.

Dari situ, saya mula berimaginasi sesuatu yang luar biasa. Saya rasa, saya mewarisi perasaan sensitif melihat sesuatu daripada ibu saya,” ujarnya lagi.

Pernah berkolaborasi dengan Neelofa untuk menghasilkan koleksi kasut, Giuseppe turut menamakan kolaborasi bersama penyanyi papan atas Jennifer Lopez, Rita Ora dan Kanye West sebagai kolaborasi kegemarannya.

Usai berkongsi hal-hal berkaitan rekaan dan kreativiti, Giuseppe kemudiannya melakarkan rekaan kasut kahwin untuk Neelofa secara spontan.

Berusia 63 tahun, Giuseppe Zanotti turut mereka tas tangan dan barang kemas. Barangan mewah Giuseppe dihasilkan menerusi syarikatnya, Vicini S. p.A dan diedarkan di 75 buah negara di seluruh dunia.


Doa Iftitah Cukup Istimewa, Pintu Langit Terbuka Disebabkan Bacaan Doa Ini

Doa Iftitah sebenarnya terkandung dalam ayat 162 Surah Al-An’ am. Berdasarkan bacaan ikrar kita kepada Allah dalam doa Iftitah itu, sewajarnya kita mampu memberikan pedoman supaya setiap kerja harian yang dibuat sentiasa berpijak kepada lunas agama dan tidak membiarkan diri terjebak dengan sebarang unsur yang bertentangan dengan agama.

Jika difahami betul-betul dan kita menghayati sepenuhnya janji ikrar yang terkandung dalam doa Iftitah ini setiap kali kita mendirikan solat; “Sesungguhnya solatku, ibadatku, hidupku dan matiku hanyalah untuk Allah Tuhan yang memelihara dan mentadbir sekalian alam.”

Menerusi perkongsian Dr. Ahmad Sanusi Azmi, berkongsi tentang keistimewaan doa Iftitah.

Doa Iftitah Pembuka Bicara

1. Dalam sebuah hadis yang diriwayatkan oleh al-Imam Muslim, Saidina Abdullah bin Umar menceritakan kisah seorang sahabat yang membaca bacaan zikir yang agak kuat di dalam solatnya.

2. Seusai solat, Rasulullah bertanya: Siapakah lelaki yang membaca zikir yang didengarinya itu. Sahabat tersebut telah mengucapkan lafaz ini:

اللهُ أَكْبَرُ كَبِيرًا ، وَالْحَمْدُ لِلَّهِ كَثِيرًا ، وَسُبْحَانَ اللهِ بُكْرَةً وَأَصِيلًا

3. Pada mulanya sahabat tersebut mendiamkan diri kerana bimbang andai beliau telah melakukan kesalahan dalam solat. Namun akhirnya beliau mengaku juga. Lalu Rasulullah bersabda:

عَجِبْتُ لَهَا ، فُتِحَتْ لَهَا أَبْوَابُ السَّمَاءِ

“Aku takjub dengan kalimah-kalimah zikir ini kerana pintu langit telah terbuka disebabkan ucapan lafaz (memuji Allah ini). (HR Muslim)

4. Mendengarkan perkataan Rasulullah ini, Saidina Abdullah bin Umar berazam untuk tidak akan sekali-kali meninggalkan lafaz doa Iftitah ini sepanjang usianya. Beliau sangat berpegang teguh dengan sunnah Rasulullah ini.

5. Al-Imam Muslim menghimpunkan hadis ini dalam kumpulan lafaz-lafaz zikir yang boleh dibaca pada permulaan solat (selepas takbiratul ihram). Terdapat beberapa zikir lain lagi yang sunat dibaca sebagai doa Iftitah (doa pembuka) seperti yang dinukilkan oleh al-Imam Muslim.

6. Doa iftitah dengan lafaz ini seakan pembuka bicara seorang hamba dengan Tuhannya sehingga Rasulullah menyaksikan betapa pintu langit dibuka menyambut munajat hambaNya di dalam solat.

Semoga Allah membimbing kita.


Trend Baju Selak Pep*T, Ustazah Tegur Gaya Yang Tak Elok  Boleh ‘Tong Sampahkan’.

Trend jenis pakai baju yang asalnya labuh atau kemeja butang tengah, tapi bahagian baju yang menutupi kemaluan tu diselak untuk beri effect lebih stylo dan fashionable.

Gaya dan keinginan hijabi untuk tampak stylo, namun niat tidak menhalakan cara, ustazah Sharifah Zahidah tegur ianya sekarang nampaknya kian rancak digayakan anak muda dan mak-mak yang tak berapa muda juga.

Media sosial yang kini menjadi rujukan dan ikutan hijabi bergaya, malah ianya pasti menjadi pengaruh dari penpengaruh fesyen dengan memperagakan gaya sedemikan sebagai content.

“Saya faham keinginan anak-anak muda nak bergaya dan melawa. Tapi harus tahu untuk pilih mana yang sesuai untuk kita gayakan, dan mana gaya yang elok kita tong sampahkan saja tak kisahlah siapa pun yang ajar dan bawa trend tu walaupun tukang ajar tu ada ratus ribu and million followers pasal fesyen.”

Ustazah Sharifah Zahidah juga menyeru hijabi ‘content creator’ untuk fesyen anak muda ni, untuk turut sama angkat nilai maruah diri anak-anak gadis ketika anda berkarya nak hasilkan trend-trend baru yang mempersona.

Dalam satu mafhum hadis Nabi, dah disebut bahawa orang yang cipta trend berdosa / berpahala dan orang follow dia, dia pun KUTIP DAN KAUT sama semua dosa / pahala pengikut2 yang follow trend dia tu. Jadi jangan salah pilih cipta trend. Tak berbaloi pun cipta trend tak elok. Di akhirat nanti followers ni lah akan heret kita balik masuk neraka sebab mereka tuduh kita yang punca mereka terjebak buat / tayang / meremehkan soal dosa.

Pastinya mengasyikkan dengan number tanda suka dan komen-komen pujian dari followers yang gemar dengan gaya mereka. Followers kat dunia ni sifatnya puja puji kita.

“Ingatlah, kat akhirat, followers ni lah akan jadi liabiliti paling besar dan paling durjana buat kita, bila kita jadi trend setter yang menjunjung elemen dosa dalam trend yang kita bawa. Jadi, fikir dan set good trend elok-elok. Trend pakai baju selak pep*t ni kita tolak tepi ya? Dilepaskan dan dibiar melabuh tutup pun, dah cantik dan nampak lebih dihormati.

Malu ni dah jadi rezeki iman yang kian jarang didoakan dan didambakan wanita akhir zaman. Masa kecil kita dilahirkan, ianya datang dengan pakej fitrah kita selaku wanita. Tapi semakin kita membesar dan terhidang dengan fitnah dunia, malu itu kian hilang dari jiwa. Lantas menjadikan ia sebagai sesuatu yang WAJIB kita minta dari ALLAH. Takda guarantee dah akhir zaman ni kau lahir sebagai wanita maka kau ada pakej malu untuk jaga maruah diri kau. Takda. Memang kita kena doa dan minta ALLAH pelihara.

Minta, berdoa sebut. “Ya ALLAH, kurniakanlah aku sifat malu yang dengannya dapat menghalang dan menghentikan aku dari melalukan perkara yang mencalar maruah dan kemuliaanku sebagai wanita yang hakikatnya Engkau tinggikan darjat dan kemuliaannya…”

Anak-anak kita dari kecik lagi, umur 6 7 tahun dah boleh ajar mereka untuk berdoa agar ALLAH bagi dan kekalkan sifat malu dalam diri mereka.

“Pah, malu-malu sangat ni nanti payah dia nak bekerja. Nak bercakap depan orang, nak terkedepan jadi leader apa semua tak boleh..”

Jap, yang anda maksudkan tu SOAL KEYAKINAN DIRI bukan SOAL MALU. Jangan campur aduk atau confuse pula ya.

Wanita wajib jadi perempuan berprinsip. Jangan nak tiru dan sapu semuanya sampai trend baju selak part kemaluan pun nak tiru sehingga ternampak belahan-belahan rahsia. Teguran ustazah agar kita semua bersama-samalah tegur budaya fesyen sebegini supaya ianya tak jadi trend lagi dalam kalangan anak-anak gadis Muslimah yang kita sayangi ni. Baju tu dicipta labuh sampai tutup bahagian kemaluan tu pada asalnya sebagai ‘extra protection’. Kita pulak selak betul-betul part tu semata-mata nak follow trend.

Terkesan dengan teguran ustazah, marilah kita sama-sama perbaiki penampilan diri sebagai muslimah sejati, biar lambat tapi perlu ada usaha.

“Kalau tak berani nak tegur sendiri, share saja post saya ni. Kalau tegur taknak, share taknak, maka jangan pelik lagi kenapa di usia kian senja hati kita masih jauh dari kasih sayang dan rahmat ALLAH. Bukan ALLAH yang taknak bagi kita hidayah, tapi kita yang langsung takda effort nak pertahankan syariat ALLAH walaupun benda tu hanya seringan mengetik button share (bila tak mampu menegur sendiri).

Jika tak berkesan untuk ubah dan pelihara satu dunia. Sekurang-kurangnya ia berkesan untuk menyelamatkan diri dan zuriat ketururunan kita dari terbiar teruji tanpa pedoman dan bimbingan.

Sumber: Sharifah Zahidah


Tapau Makanan Bila Pergi Kenduri, Ketahui Apakah Hukumnya

Situasi bila ada kenduri akan adalah yang akan membungkus makanan untuk dibawa pulang ke rumah. Biasanya mereka yang bertanggungjawab menyediakan makanan para tetamu.

Ia seakan perkara biasa di kalangan masyarakat kita. Persoalannya bolehkah sebenarnya kita ‘tapau’ makanan kenduri dan bawa pulang ke rumah.

SOALAN:

Assalamualaikum Datuk Mufti, saya ingin bertanyakan soalan, apakah hukum tapau makanan kenduri? Terima kasih Datuk.

RINGKASAN JAWAPAN:

Hukum tapau makanan kenduri adalah harus sekiranya mendapat keizinan daripada tuan rumah atau tuan majlis.

Begitu juga, pada setengah keadaan, adat kebiasaan setempat atau sebarang petunjuk lain membenarkan perbuatan menapau makanan.

Namun, sekiranya tidak mendapat keizinan daripada tuan majlis atau adat setempat menunjukkan perbuatan tersebut tidak dibenarkan meskipun untuk kuantiti yang sedikit, maka hukumnya adalah haram.

HURAIAN JAWAPAN

Waalaikumussalam w.b.t. Alhamdulillah, segala puji bagi Allah SWT Tuhan sekalian alam, selawat dan salam ke atas junjungan besar Nabi Muhammad SAW, ahli keluarga Baginda, para sahabat Baginda dan mereka yang mengikuti jejak langkah Baginda hingga ke Hari Kebangkitan.

Sebagaimana kebiasaan, mereka yang menghadiri majlis kenduri perkahwinan, menyambut menantu atau seumpamanya akan dihidangkan dengan pelbagai jenis juadah hidangan.

Menurut Kamus Dewan Edisi Keempat, kenduri bererti perjamuan makan (yang lazimnya didahului oleh zikir, doa, dan sebagainya) kerana sesuatu tujuan keagamaan, meminta berkat, mendoakan orang yang telah meninggal, memperingati sesuatu peristiwa atau sebagainya.

Sekiranya diperhatikan, aktiviti perjamuan makan ini terpakai ke atasnya suatu konsep atau akad yang dipanggil sebagai al-Dhiyafah (الضيافة) iaitu menjamu tetamu. Ia berbeza dengan akad hibah dari sudut pemilikan oleh kerana akad hibah merupakan sebuah akad pemilikan barangan dan bukannya manfaat.Pun begitu, ia agak hampir dengan akad pinjaman (العارية), dari sudut ketika menjamah makanan yang dihidangkan.

Hal ini kerana, berlakunya konsep al-Ibahah (الإباحة). Konsep ini terbahagi pula kepada dua jenis iaitu Ibahat al-Intifa‘ (إباحة الانتفاع) iaitu keharusan untuk mengambil manfaat dan Ibahat al-Istihlak (إباحة الاستهلاك) yakni keharusan untuk menggunakan sepenuhnya atau menghabiskannya, dan aktiviti kenduri dan jamuan makan kepada tetamu ini terletak di bawah jenis Ibahat al-Istihlak (إباحة الاستهلاك) iaitu keharusan untuk menghabiskannya.

Namun, di bawah akad al-Dhiyafah (الضيافة) ini juga, tetamu hanya diberikan kebenaran untuk menjamah makanan yang dihidangkan hanya untuk dirinya tanpa diharuskan untuk mengambilnya atau memberi makan pula kepada orang lain mahupun kucing. Meskipun begitu, sekiranya ada keizinan daripada tuan rumah atau pemilik makanan, maka ia diharuskan.

Oleh itu, persoalan utama yang perlu diketengahkan di sini adalah makanan kenduri ini akhirnya menjadi milik siapa? Maka, dalam hal ini, Imam al-Syirbini ada menyatakan tentang perkara ini di dalam karyanya ‘Mughni al-Muhtaj’ bahawa makanan yang dihidangkan menjadi milik tetamu sesudah ia dimasukkan ke dalam mulut.

Berbalik kepada persoalan yang diajukan, berkenaan hukum tapau, tapau menurut Kamus Dewan Edisi Keempat ialah perbuatan membungkus (makanan dan lain-lain) untuk dibawa pulang dan sebagainya. Berkenaan hal ini, Imam al-Syirbini ada memberikan jawapan yang umum terhadap soalan yang diajukan:

فَهَلْ لَهُ أَنْ يُبِيحَهُ لِغَيْرِهِ أَوْ يَتَصَرَّفَ فِيهِ بِغَيْرِ الْأَكْلِ؟ وَجْهَانِ الصَّحِيحُ قَوْلُ الْجُمْهُورِ لَا يَجُوزُ كَمَا لَا يُعِيرُ الْمُسْتَعِيرُ، فَالْمُرَادُ أَنَّهُ يَمْلِكُ أَنْ يَنْتَفِعَ بِنَفْسِهِ كَالْعَارِيَّةِ لَا أَنَّهُ مَلَكَ الْعَيْنَ كَمَا تَوَهَّمَهُ بَعْضُهُمْ

Maksudnya: Maka adakah seseorang itu dibolehkan untuk memberikannya (makanan) kepada orang lain atau dia menggunakannya untuk selain makan? Di sini terdapat dua pendapat, dan pendapat yang sahih ialah pendapat jumhur ulama iaitu tidak boleh sebagaimana tidak boleh bagi orang yang meminjam memberi pinjam kepada orang lain. Hal ini kerana, dia hanya memiliki makanan tersebut untuk manfaatnya tersendiri sebagaimana pinjaman, dan bukannya memiliki ‘ain (objek) barangan tersebut.Melainkan sekiranya adanya keizinan daripada tuan majlis atau tuan rumah, atau adanya uruf yakni adat kebiasaan di kawasan itu yang menunjukkan diperbolehkan perbuatan tapau untuk benda yang kecil atau sedikit, atau juga adanya petanda lain (قرينة) yang membenarkan perbuatan tersebut.

Akhir kalam, perbuatan mengambil sesuatu barangan tanpa keizinan atau keredhaan seseorang merupakan suatu perbuatan mencuri dan ia amatlah dilarang di dalam Islam.

Firman Allah SWT:

وَلَا تَأۡكُلُوٓاْ أَمۡوَٰلَكُم بَيۡنَكُم بِٱلۡبَٰطِلِ

Al-Baqarah, 2:188

Maksudnya: “Dan janganlah kamu makan (atau mengambil) harta (orang-orang lain) di antara kamu dengan jalan yang salah.”

Oleh yang demikian, sebaiknya tetamu perlulah meminta izin terlebih dahulu daripada tuan rumah atau tuan majlis untuk menapau makanan agar kita terhindar daripada memakan makanan yang haram oleh kerana tuan rumah tidak redha akan perbuatan tersebut. Wallahu A’lam.


Jangan Ada Niat Untuk Tidak Berkahwin. Ini Penjelasan Perkahwinan Yang Ditetapkan Tuhan.

Pernahkah terdetik di hati kita apabila berfikir mengenai tujuan dan niat untuk membina masjid, kadang-kadang hadir perasaan takut dan tidak yakin dengan diri sendiri.

“Adakah mahligai yang bakal dibina ini akan berkekalan sehingga ke akhirnya?”
“Adakah pasangan yang aku pilih ini benar-benar jodoh aku?”
“Bagaimana kalau suatu hari nanti masing-masing berubah dan sudah tak saling mencintai, adakah berdosa untuk membubarkan sesebuah perkahwinan?”

يَا أَيُّهَا النَّاسُ اتَّقُوا رَبَّكُمُ الَّذِي خَلَقَكُم مِّن نَّفْسٍ وَاحِدَةٍ وَخَلَقَ مِنْهَا زَوْجَهَا وَبَثَّ مِنْهُمَا رِجَالًا كَثِيرًا وَنِسَاءً ۚ وَاتَّقُوا اللَّـهَ الَّذِي تَسَاءَلُونَ بِهِ وَالْأَرْحَامَ ۚ إِنَّ اللَّـهَ كَانَ عَلَيْكُمْ رَقِيبًا

“Wahai manusia sekalian bertaqwalah kepada Tuhan kamu yang telah menjadikan kamu (bermula) dari diri yang satu (Adam), dan yang menjadikan daripada (Adam) itu pasangannya (isterinya – Hawa), dan juga yang membiakkan dari keduanya – zuriat keturunan – lelaki dan perempuan yang ramai. Dan bertaqwalah kepada Allah yang kamu selalu meminta dengan menyebut-nyebut namaNya, serta peliharalah hubungan (silaturrahim) kaum kerabat; kerana sesungguhnya Allah sentiasa memerhati (mengawas) kamu.”
(Surah An-Nisa, 4:1)

Dan macam-macam lagi persoalan yang bermain di benak fikiran kita. Dengan membina sebuah mahligai, kita merasakan bahawa kita sedang bertaruh dengan diri kita sendiri, bertaruh dengan kehidupan dan masa hadapan masing-masing.
Jadi, benarkah kata-kata yang sering diutarakan oleh sesetengah golongan yang berpendapat bahawa perkahwinan itu sebuah perjudian?
“Berjudi kan haram, jadi bagaimana dengan situasi aku ini yang sedang berjudi dengan kehidupan dan perkahwinan aku?”
“Takutlah nak kahwin, sebab dah macam mempertaruhkan masa depan sendiri.”

Wahai pembaca, berhentilah menidakkan yang halal dan membenarkan yang haram. Perkahwinan itu sendiri bermaksud sebuah ikatan yang suci dan halal hukumnya malah perkahwinan digalakkan dalam Islam apabila seseorang itu yakin dengan dirinya untuk membina masjid. Malah, Rasulullah SAW pernah bersabda bahawa sesiapa yang berkahwin maka dia telah mengikuti sunnahnya melalui sebuah riwayat yang telah diriwayatkan oleh Anas RA yang berbunyi:

عَنْ أَنَسٍ أَنَّ نَفَرًا مِنْ أَصْحَابِ النَّبِيِّ صَلَّى اللَّهُ عَلَيْهِ وَسَلَّمَسَأَلُوا أَزْوَاجَ النَّبِيِّ صَلَّى اللَّهُ عَلَيْهِ وَسَلَّمَعَنْ عَمَلِهِ فِي السِّرِّ فَقَالَ بَعْضُهُمْ لاَ أَتَزَوَّجُ النِّسَاءَوَقَالَ بَعْضُهُمْ لاَ آكُلُ اللَّحْمَوَقَالَ بَعْضُهُمْ لاَ أَنَامُ عَلَى فِرَاشٍ فَحَمِدَ اللَّهَ وَأَثْنَى عَلَيْهِفَقَالَ مَا بَالُ أَقْوَامٍ قَالُوا كَذَا وَكَذَا لَكِنِّي أُصَلِّيوَأَنَامُ
وَأَصُومُ وَأُفْطِرُ وَأَتَزَوَّجُ النِّسَاءَفَمَنْ رَغِبَ عَنْ سُنَّتِي فَلَيْسَ مِنِّي

“Bahawa beberapa orang dari sahabat Nabi SAW menanyakan dengan rahsia kepada isteri-isteri nabi tentang amal (ibadat) nabi, kemudian di antara sahabat itu ada yang mengatakan: “Saya tidak akan mengahwini perempuan.” Yang lain mengatakan: “Saya tidak akan memakan daging.” Yang lain mengatakan lagi: “Saya tidak akan tidur di atas hamparan (tikar). Setelah diberitakan kepada Nabi SAW, baginda mengucapkan: “Mengapa ada beberapa orang mengatakan begini dan begini? Tetapi aku sembahyang dan tidur, puasa dan berbuka dan mengahwini perempuan. Sebab itu siapa yang tidak menyukai sunnahku, maka orang itu tidak termasuk golonganku.”
(Hadis Riwayat Muslim)

Berdasarkan sebuah hadis yang lain, Rasulullah SAW telah bersabda bahawa, sesiapa yang telah menikah, maka dia telah menyempurnakan sebahagian daripada agamanya dengan hadis berikut:

إِذَا تَزَوَّجَ الْعَبْدُ فَقَدِ اسْتَكْمَلَ نِصْفَ دِينِهِ؛ فَلْيَتَّقِ اللهَ فِي النِّصْفِ الْبَاقِي

Maksud: “Apabila seseorang hamba itu berkahwin, maka sesungguhnya dia telah berusaha menyempurnakan sebahagian agamanya, oleh itu hendaklah dia bertaqwa kepada Allah pada sebahagian lagi yang berbaki.” (Hadis Riwayat Al-Baihaqi)
Oleh itu, janganlah kita menetapkan niat untuk tidak berkahwin sehingga ke hari tua kerana perkahwinan itu dianjur dalam Islam malah Allah menyukai hamba-hambaNya yang membina masjid.

Perkahwinan sebuah perjudian itu hanyalah sekadar perumpamaan. Kita melihat banyak perkahwinan yang berlaku di sekeliling kita, malah kita juga melihat ramai yang menghadapi penceraian setelah merasakan bahawa rumahtangga itu tidak mampu dipertahankan lagi.

Malah, sebuah penceraian itu juga merupakan takdir terhadap seseorang yang perlu dilalui. Jangan salahkan apa yang terjadi, namun, muhasabahlah dengan setiap yang berlaku, mungkin akan jumpa hikmahnya. Jangan berputus asa dan terus melabel perkahwinan itu sebagai sesuatu yang merugikan seperti perjudian kerana hakikatnya tidak.
Dengan berkahwin sahaja kita sudah mendapat pahala apatah lagi berusaha untuk menjadi pasangan yang baik. Berbeza dengan perjudian yang betul-betul merugikan diri sendiri malah berdosa jika dilakukan.

Perkahwinan itu sebenarnya sebuah qada’ dan qadar yang telah Allah tetapkan untuk kita. Setelah Allah meniupkan roh kepada kita, Allah telah menulis jodoh, rezeki serta ajal sejak kita empat bulan di dalam kandungan lagi. Malah, Allah juga ada menyebutkan bahawa perempuan yang baik adalah untuk lelaki yang baik serta sebaliknya.
Mafhum: “(Lazimnya) perempuan-perempuan yang jahat adalah untuk lelaki-lelaki yang jahat, dan lelaki-lelaki yang jahat untuk perempuan yang jahat; dan (sebaliknya).” (Surah An- Nur 24:26)

Bagaimana pula dengan kehidupan seorang yang baik dan solehah, contohnya ustazah yang telah jatuh ke tangan lelaki yang buruk akhlaknya seperti drama Ustaz Hamadi dan Aisyah dalam Nur? Dan ada juga nasib lelaki yang malang dapat isteri mata duitan atau tidak bersyukur dengan suami sendiri. Adakah itu juga takdir yang Allah tetapkan terhadap seseorang?
Ya, kerana itu semua adalah ujian yang telah ditimpakan oleh Allah terhadap seseorang. Sayangnya Dia terhadap hambaNya sehingga ingin mengangkat darjat seseorang dengan memberikan ujian yang begitu hebat.

عَنْ عَائِشَةَ قَالَتْ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَا يُصِيبُ الْمُؤْمِنَ مِنْ شَوْكَةٍ فَمَا فَوْقَهَا إِلَّا رَفَعَهُ اللَّهُ بِهَا دَرَجَةً أَوْ حَطَّ عَنْهُ بِهَا خَطِيئَةً

Maksud: “Dari ‘Aisyah dia berkata; Rasulullah SAW bersabda: “Tidak ada satu pun musibah yang menimpa seseorang muslim berupa duri atau yang seumpamanya melainkan dengannya Allah akan mengangkat darjat atau menghapus kesalahannya.” (Hadis Riwayat Muslim)

Perumpamaan perkahwinan itu suatu perjudian kerana kita tidak mengetahui nasib yang bakal terjadi terhadap rumahtangga tersebut, kita tidak tahu adakah anak yang bakal dilahirkan itu akan menjadi anak yang baik akhlaknya atau sebaliknya, kita tidak tahu adakah kita mampu melaksanakan tanggungjawab sebagai suami atau isteri dengan baik atau tidak.
Sedarkah anda, jika anda berpendapat bahawa perkahwinan itu sebuah perjudian, kehidupan anda juga boleh jadi sebuah perjudian. Dalam tidak sedar, kita meletakkan diri kita di lembah yang tidak tahu sejauh mana curamnya boleh membunuh kita.

Contohnya, kita tidak tahu harta yang dikumpul ini sempat digunakan sampai bila. Kita tidak tahu adakah pekerjaan yang kita lakukan ini bersesuaian dengan diri atau tidak. Semuanya bergantung kepada nasib yang kita pertaruhkan.
Sebenarnya, ia juga merupakan qada’ dan qadar yang telah Allah tetapkan kepada kita dengan usaha yang kita lakukan. Semuanya adalah berdasarkan pergantungan dan doa kita terhadap Allah. Allah telah menyuruh hambaNya supaya tidak mudah berputus asa dengan kehidupan dan menyalahkan takdir yang telah terjadi. Doa, usaha dan tawakkal merupakan salah satu kunci dalam kehidupan yang boleh dijadikan panduan. Allah sendiri menetapkan supaya berdoalah hanya kepadaNya untuk kehidupan yang sejahtera.

Mafhum: “Dan Tuhan kamu berfirman: “Berdoalah kepadaKu nescaya Aku perkenankan doa permohonan kamu. Sesungguhnya orang-orang yang sombong takbur daripada beribadat dan berdoa kepadaKu, akan masuk neraka Jahannam dalam keadaan hina.” (Surah Ghafir, 40:60)

Dalam ayat lain, Allah ada menyebut mengenai perlunya setiap hamba itu berusaha untuk sesuatu:
Mafhum: “Dan bahawa sesungguhnya tidak ada (balasan) bagi seseorang melainkan (balasan) apa yang diusahakannya. Dan bahawa sesungguhnya usahanya itu akan diperlihatkan (kepadanya, pada hari kiamat kelak); Kemudian usahanya itu akan dibalas dengan balasan yang sempurna.” (Surah An-Najm, 53:39)

Dalam ayat di atas sudah cukup untuk menjelaskan bahawa kita perlukan usaha untuk melalui kehidupan ini. Allah tidak pernah merendahkan usaha seseorang malah ia akan diberikan ganjaran dan pahala yang setimpal. Tidak ada satu pun yang dilakukan dalam dunia ini secara sia-sia.
Oleh disebabkan itu, manusia disyaratkan untuk beristikharah dan beristisyarah sebelum membuat sesuatu keputusan. Ia juga merupakan salah satu usaha kita dengan kehidupan ini. Dengan meletakkan pergantungan terhadap Allah, itu membuktikan bahawa kita sebenarnya hanyalah hamba yang lemah yang mengharapkan bantuan daripada sang Pencipta.

Kesimpulan
Perkahwinan dan kehidupan sebagai suatu perjudian hanyalah sebuah perumpamaan yang dicipta supaya kita lebih berhati-hati dengan setiap keputusan yang bakal dilakukan. Perkahwinan dan penceraian yang berlaku adalah salah satu usaha kita untuk mentaati perintahNya dan menyempurnakan sifat kita sebagai manusia yang dicipta secara berpasang-pasangan.
Jangan takut dengan perkahwinan, tetapi berusahalah untuk menjadi pasangan yang baik dengan melaksanakan tanggungjawab dalam sesebuah perkahwinan.

الَّذِي خَلَقَ الْمَوْتَ وَالْحَيَاةَ لِيَبْلُوَكُمْ أَيُّكُمْ أَحْسَنُ عَمَلًا ۚ وَهُوَ الْعَزِيزُ الْغَفُورُ

Mafhum: Dia lah yang telah mentakdirkan adanya mati dan hidup (kamu) – untuk menguji dan menzahirkan keadaan kamu: siapakan di antara kamu yang lebih baik amalnya; dan Ia Maha Kuasa (membalas amal kamu), lagi Maha Pengampun, (bagi orang-orang yang bertaubat) (Surah Al-Mulk, 67:2)

SUMBER: Tazkirah


‘AIS KIUB AJAIB’ Ini Buat Semua Wanita TERUJA Untuk Dapat KULIT Yang Sihat & LEMBAP. Memang ‘Flawless’!

Pelbagai jenis petua untuk kecantikan kulit boleh anda dapati menerusi media sosial seperti Facebook, Twitter dan Instagram. Ternyata petua-petua memang berkesan jika diamalkan secara berterusan. Cuma, anda perlu tahu jenis kulit anda terlebih dahulu sebelum mencuba sesuatu petua kerana terdapat sesetengah individu mengalami masalah kulit yang sensitif.

Terbaru, terdapat satu perkongsian menerusi Facebook oleh seorang wanita bernama Nurtieja Sheikh Ismail tentang petua cantik menggunakan ais kiub gula pasir yang ditambah dengan buah-buahan kesukaan anda. Memang menarik bila melihat potongan ais kiub yang diisi dengan buah-buahan.

Tetapi, buah-buahan ini bukan untuk anda makan tau. Ia digunakan untuk kulit, bergantung kepada apa yang anda mahu ubah pada kulit anda. Sekiranya anda mahukan kulit yang cerah, gunakanlah buah oren dan jika anda mahu kulit yang lembap, gunakan tomato. Memang mudah!

Ayuh baca perkongsian gadis ini. Semoga perkongsian ini membantu anda untuk memilki kulit idaman.

Tieja suka beli buah potong banyak banyak. Yang 5 paket RM8 gitu sebab boleh merasa banyak jenis buah. Tapi kedai yang selalu pergi tu, tak sah kalau tak bagi lebih. Tu kadang sayang buah-buah potong ni cepat buruk. Tak sempat nak makan banyak-banyak gitu.

Jadi, daripada membazir Tieja buat cube ice. Siapa follow tieja dari dulu tahu kan, tips penjagaan kulit tieja. Memang setiap hari, sehari sekali akan tuam ais dekat muka.

Tapi kali ni ubah sikit citarasa, buat lebih ‘aummmmm’ khasiat die.

Bahan yang korang perlu ada:

⁃ melembapkan kulit
⁃ kulit sihat dan cerah
⁃ kecilkan pori
⁃ tak ade kesan sampingan, insyaallah
⁃ singkirkan kulit kering

Buah-buahan yang korang ada, atau suka. Tieja kebetulan ada semua buah buah dan sayur tu dalam peti. So apa salahnya potong buat warna warni. Kelebihan setiap buah ni banyak. Boleh google. Tieja just bagi satu kelebihan setiap buah ni.

Andai korang pakai buah lain, sila la google ye. Macam labu boleh, lobak, bayam dan banyak la boleh korang cuba.

Cara buat boleh refer video ok.


Pakar Ini Bongkar, Apa Jadi Pada Kulit Wajah Anda Apabila Menggunakan ‘Make Up Wipes’

Sekiranya anda selalu mempunyai tisu penghilang solekan untuk pembersihan pasca yang cepat, penyegaran wajah separuh hari, atau pembaikan semasa dalam perjalanan. Anda pasti menyedari betapa senang, mudah dan kebiasanya mesra dompet mesti ada di dalam tas tangan.

Tetapi seorang doktor kosmetik berkongsi video Instagram yang menunjukkan realiti kotor menggunakan tisu solek. Video tersebut menunjukkan Tijion Esho, MBChB, MRCS, MRCGP, pengasas Esho Clinic, perubatan estetik di UK. Menerapkan foundation pada kulit limau yang digunakannya untuk mewakili liang pada kulit anda kemudian berusaha membersihkannya dan gagal untuk mengeluarkan produk dengan lap solek.

Daripada menghilangkan foundation, lap hanya melumurkan solekan pada dasarnya menyumbat apa yang disebut “liang” kulit buah. “Inilah mengapa saya terus memberitahukan kepada anda semua mengenai tisu solekan,” Esho menuliskan video tersebut di laman instagram.

Melalui artikel diterbitkan laman sesawang Insider, Esho mengatakan bahawa tisu pembersih solekan bukan sahaja merosakkan alam sekitar kerana kebanyakannya tidak boleh terurai secara biodegradasi yang bermaksud akhirnya menyumbang kepada lebih banyak sampah di tempat pembuangan sampah.

Sekiranya maklumat itu membuat anda benar-benar khuatir akan kebiasaan menyapu solekan anda sendiri, jangan takut produk ini tidak selalunya tidak baik untuk kulit anda atau persekitaran. Dalam hal ini, jika anda tetap menggunakan tisu solek yang boleh digunakan semula. Tetapi jika anda menggunakannya secara berkala, anda mungkin ingin mengubah cara penggunakannya,

Pendapat pakar lain dalam isu ini, “tidak ada perbandingan saintifik antara kulit jeruk dengan kulit manusia.” Oleh itu, walaupun meletakan persamaan permukaan kulit anda dengan buah sitrus, pakar mengesahkan bahawa agen pembersih yang digunakan pada kebanyakan tisu penghilang solekan memang boleh menjadi kasar pada kulit anda.

Lap solekan sering mengandungi agen pembersih dan pembersih seperti surfaktan, yang melarutkan solek dan pengemulsi yang membantu melarutkan dan menghilangkan solekan. Kedua-dua bahan pembersih boleh merengsakan kulit dan mengeringkan kulit, apatah lagi pengemulsi mengeluarkan minyak dari kulit anda semasa ia berfungsi.

Selain dari kulit yang berpotensi menghilangkan minyak semula jadi, tisu penghilang solekan juga boleh duduk di permukaan kulit yang boleh menyebabkan kerengsaan lebih lanjut jika anda tidak mencuci sisa bahan kimia dari tisu terutamanya jika anda mempunyai kulit sensitif. Di samping itu, banyak tisu solekan mempunyai wangian, yang boleh menyebabkan kerengsaan dan juga dermatitis alahan iaitu merah ruam yang gatal.

Untuk menyokong pendekatan alternatif yang dicadangkan oleh Esho dalam catatan Instagramnya, pembersihan dua kali dengan pembersih muka atau air misel selama 60 saat.

Air misel menjebak kotoran, minyak, dan alat solek ke dalam misel bola kecil minyak yang menarik kotoran. Air misel ini bersifat lembut dan umumnya mengandung surfaktan ringan untuk dibersihkan, selain bahan penghidratan.

Pembersih lembut juga mengandungi surfaktan dan pengemulsi, tetapi ketika membilas wajah, ia melakukan tugas pembersihan dan tidak kekal pada kulit setelah dibilas. Umumnya bertoleransi dengan baik dan tidak menimbulkan masalah. Pakar kulit juga mengesyorkan menggunakan serum dan pelembap setelah mencuci dan mengeringkan dengan teliti untuk memastikan kulit anda sentiasa terhidrasi dengan betul. Dan ya, anda mesti selalu menanggalkan solek sebelum tidur.


Menggosok Ais Beku Di Muka, Kulit Glowing Serta Merta. #faceiceing Carian Terkini!

Oles ais beku di muka ialah trend TikTok yang semakin meningkat dalam kalangan peminat kecantikan dalam apl media sosial. Pencarian ringkas menyampaikan beribu-ribu video yang menunjukkan fanatik penjagaan kulit menggosok ais pada muka mereka.

Satu video bertajuk “Ini adalah tanda anda untuk mula meratakan muka anda” mempunyai 2.7 juta tanda suka. Seorang lagi dengan 1.1M suka dakwaan “jika anda tidak menyejukkan muka anda, anda akan rugi.” Anda boleh menguji cara popular meratakan muka anda dengan timun beku dan mendapati ia benar-benar menjadikan kulit anda bersinar. Mengoles ais di muka mempunyai kesan yang sama.

Anda boleh menggunakan ais ringkas pada kulit untuk kesan bercahaya, lapor peminat kecantikan dalam talian. Malah, produk khusus untuk memudahkan sapuan ais pada kulit sedang dipasarkan. Tetapi, adakah trend ini mempunyai merit, dan patutkah anda menambahnya pada rutin penjagaan kulit anda? Jom lihat apa kata pakar estetik.

Adakah menggosok ais di muka mempunyai faedah?

Menurut pakar, ais muka telah lama menjadi ruji penjagaan kulit untuk kulit yang jelas dan kelihatan sihat. Tiada topeng DIY yang tidak kemas, tiada produk penjagaan kulit yang mewah, hanya ais.

Jadi, kenapa sebenarnya hack ini bagus untuk kulit? Doktor menjelaskan ia menjadikan produk lebih berkesan dan merawat beberapa masalah penjagaan kulit. Menggosok ais sejurus sebelum menggunakan produk anda juga boleh membantu produk menyerap lebih baik dengan mencapai lapisan kulit yang lebih dalam.

Apabila digunakan, suhu rendah menyebabkan darah naik di bawah permukaan kulit yang seterusnya menyembuhkan pelbagai masalah kulit seperti keradangan, kulit kusam, jerawat, bengkak dan lingkaran hitam.

Berapa kerap anda perlu lakukan rutin ini?

Pakar mengesyorkan menggunakan ais pada kulit sekali sehari, terutama jika anda mempunyai kulit sensitif dan. Adalah penting untuk berhati-hati apabila mencuba rawatan baru untuk kulit anda. Jika anda mendapati kulit anda dibiarkan pada waktu petang atau sangat merah selepas menggunakan ais, anda harus berhenti.


Usaha Dapatkan Jodoh & Zuriat, Boleh Amalkan Baca Surah Al Anbiyak Ayat 89

Meskipun jodoh dan zuriat itu ditentukan oleh Allah itu bukan bermakna kita hanya berpeluk tubuh tanpa sebarang usaha. Selain usaha, doa juga penting agar usaha itu berjalan seiring.

Perkahwinan dan zuriat merupakan urusan Allah SWT yang tidak sepatutnya dipersoalkan. Sebagai hamba Allah kita hanya mampu membuat perancangan namun yang menentukan hanya Allah SWT.

Baca Surah Al Anbiyak ayat 89

Untuk sahabat/adik beradik atau sesiapa sahaja yang belum bertemu jodoh ATAU untuk yang sangat berhajat diberikan zuriat yang soleh solehah penawar hati. Amalkan doa ini. Sungguh-sungguh, setiap hari dan yakin.

Saya amalkan tiap kali tawaf waktu mengerjakan umrah tahun 2010 padahal ketika itu saya belum pernah kenal suami lagi. Tahun 2011 saya kahwin dan hujung tahun saya bersalin anak pertama.

Tidaklah segala sesuatu itu berlaku tanpa izin Allah. Ada doa yang serasi dengan kita. Ada doa yang tidak sesuai untuk kita. Usahalah. Dan terus membacanya seperti zikir harian di mana sahaja berada.

DOA INI 2 DALAM 1. JODOH DAN ZURIAT

Jadikan sebagai zikir harian. Sungguh takkan rugi orang yang membacanya.


Berkumur Ketika Berpuasa? Batal Ke Tak Puasa? Jangan Ragu-Ragu Ini Hukumnya!

Apabila seorang muslim bersolat hendaklah membersihkan anggota badannya dengan air. Terdapat dua cara untuk melakukan ini dengan wudhu (bersuci dengan air) dan dengan tayammum (bersih dengan debu).

Semasa berpuasa, wudhuk tetap memerlukan berkumur dengan air dan menyedut air melalui hidung sebanyak tiga kali, tetapi berhati-hati agar tidak menelannya atau menyedutnya ke dalam perut.

Berkumur di sebelah kiri mulut dan sebelah kanan mulut selama seminit, dan kemudian meludahkannya. Ini berdasarkan produk pencuci mulut yang kami gunakan, jadi berhati-hatilah untuk mengikuti semua arahan.

Mungkin ramai yang tidak tahu ini, tetapi Nabi berkumur-kumur selepas minum susu. Daripada Abdullah ibn Abbas, dikatakan bahawa Nabi melakukan ini untuk mengelakkan penyakit.

Rasulullah SAW telah meminum susu dan lalu baginda berkumur-kumur. Dan Baginda SAW bersabda : “Sesungguhnya susu mengandungi lemak.” (Hadis riwayat Bukhari)

Menurut Sahih Ibn Khuzaimah, menjadi kebiasaan bagi umat Islam untuk berkumur-kumur selepas makan atau minum sesuatu yang mengandungi lemak.

Dalam Sahih Minhaj Sahih Muslim, Imam Nawawi berkata:

“Padanya terdapat dalil bahawa hukumnya adalah sunat untuk berkumur-kumur selepas minum susu… Dan demikianlah pada selainnya yang terdiri daripada makanan dan minuman, disunatkan untuk berkumur-kumur (selepas selesai makan dan minum), supaya tidak ada baki sisa yang tertinggal lalu dia menelannya semasa sedang solat. Juga bagi menghilangkan lekit dan lemaknya serta membersihkan mulutnya.”

Ringkasnya, sunat hukumnya untuk kita membersihkan mulut selepas makan atau minum benda yang tinggi lemak.

Berkumur-kumur semasa membasuh kemaluan dianggap sebagai sebahagian daripada prosedur berkhatan Islam, sama seperti memotong bersih.

Ketua Majelis Ulama Indonesia Lampung berkata, dalam hukum syarak puasa, berkumur dikira sebagai dosa kecil. Walau bagaimanapun, ia dibenarkan selagi tidak dilakukan secara berlebihan dan airnya tidak ditelan.

Jika berkumur dengan air, itu dikira sebagai wuduk di sisi syarak. Namun, jika berkumur terlalu berlebihan, ia akan membatalkan puasa. Tetapi, jika berkumur dilakukan sebagai sebahagian daripada berwuduk, ia tetap diharuskan selagi tidak dilakukan secara berlebihan. Itu kini telah menjadi tidak sah.

Berkumur tidak menjadikan puasa tidak sah.

Berkumur adalah cara untuk membersihkan mulut dan tekak anda, tetapi tidak selalu selamat untuk melakukannya. Sekiranya anda takut airnya tertelan, sebaiknya jangan berkumur.

Namun, apabila ada risiko sesuatu berlaku, kita harus cuba mengelakkannya. Ini menjadikan berpuasa lebih mudah dan kurang pening untuk kita. Jika berkumur berisiko menelan, kita tidak sepatutnya berkumur.

Jika anda boleh mengawalnya dengan baik, mari kita berkumur dengan jumlah yang diperlukan sahaja.


Dalam Keseronokkan Sambut Syawal, Masih Boleh Raih Pahala! Ini 7 Cara Bagaimana Rasulullah Raikannya!

Esok seluruh umat Islam di Malaysia bakal menyambut hari kemenangan iaitu Hari Raya Aidilfitri setelah sebulan menjalani ibadah puasa di bulan Ramadan Al Mubarak yang mulia.

Walaupun merasa sedih apabila bulan yang penuh makrifat, Ramadan bakal berlalu meninggalkan kita semua. Tapi tahukah hijabi bahawa dalam keseronokkan meraikan kedatangan Syawal juga kita masih boleh mengumpul ganjaran pahala mengikut anjuran sunnah Rasulullah SAW.

Ini kerana sambutan Aidilfitri juga merupakan satu bentuk ibadah, jika dilaksanakan bertepatan dengan caranya. Justeru, Hijabista berkongsikan cara bagaimana Rasulullah SAW menyambut ketibaan Syawal sambil mengutip pahala. Antara amalan Aidilfitri yang boleh anda laksanakan adalah seperti berikut:

Perkara pertama yang dilakukan oleh Rasulullah SAW adalah melaksanakan Mandi sunat Syawal sebaik sahaja bangun dari tidur, sebelum keluar ke masjid untuk menunaikan solat sunat Aidilfitri.

Perkara ini ada dijelaskan menerusi hadis riwayat Al-Baihaqi yang bermaksud:

“Ali bin Abi Thalib RA pernah ditanya mengenai mandi. ‘Adakah diharuskan mandi setiap hari?’ Beliau menjawab: ‘Tidak harus melakukannya. Namun, mandi yang diharuskan ialah mandi pada hari Jumaat, hari Arafah, hari Aidiladha dan Aidilfitri.’ (Hadis Riwayat al-Baihaqi)

Seluruh umat Islam diharuskan untuk melaksanakan mandi sunat Syawal ini, bermula dari tengah malam di hari terakhir Ramdan.

Tetapi lebih afdhal jika mandi pada waktu yang disunatkan untuk mandi iaitu selepas terbit fajar sehingga terbenam matahari.

Berpakaian cantik tidak semestinya mengenakan pakaian baharu yang berharga mahal mahupun mewah. Cukup sekadar memakai pakaian yang terlihat kemas dan sopan.
Jika anda ingin membeli pakaian yang baharu pastikan isa sesuai kemampuan sendiri, jangan pula sampai terpaksa berhutang atau berlakunya pembaziran.

Setelah memakai pakaian yang sesuai, anda disunatkan untuk memakai wangi-wangian. Ini merupakan sunnah dan antara perkara yang paling disukai oleh Rasulullah SAW, baginda juga telah bersabda yang membawa maksud:

“Tiga perkara yang disukai oleh ku daripada dunia adalah wanita yang halal, wangian dan rasa seronok dalam solat”. (Hadis Riwayat Ahmad, Hakim dan Baihaqi)

Adalah menjadi kemestian dan amalan baginda nabi untuk menjamah sedikit makanan terlebih dahulu sebelum pergi mendirikan solat sunat Aidilfitri.

Dalam hadis riwayat Bukhari ada menjelaskan mengenai perbuatan Rasulullah ini yang bermaksud:

Pada Hari Raya Rasulullah tidak berangkat untuk melaksanakan solat sehingga baginda makan beberapa butir kurma (HR Bukhari 900).

Sehubungan itu, tindakan baginda ini sekaligus menunjukkan bahawa pada hari kebesaran umat Islam iaitu Hari Raya Aidilfitri adalah diharamkan sama sekali untuk berpuasa.

Solat sunat Aidilfitri merupakan solat sunat muakkad yang diharuskan kepada umat Islam. Ia dilakukan sebanyak dua rakaat. Berikut adalah Lafaz niat untuk melaksanakan ibadah solat sunat Aidilfitri yang bakal diraikan pada esok hari”

“Sahaja aku sembahyang sunat Hari Raya Aidil Fitri dua rakaat makmum kerana Allah Taala”.

Dalam sebuah hadis Rasulullah SAW ada menjelaskan berkenaan perbuatan ziarah-menziarahi sesama Islam ketika sambutan Hari Raya Aidilfitri yang bermaksud:

“Barangsiapa yang suka untuk memperluaskan baginya rezekinya, dan ditangguhkan (dipanjang) umurnya, maka hendaklah dia menyambung (mengukuh) hubungan persaudaraannya.” – (Hadis Riwayat Bukhari dan Muslim)

Selalunya apabila Syawal telah menjelang, umat Islam disunatkan untuk melaksanakan pula puasa enam. Ini kerana, puasa sunat ini mempunyai banyak fadhilat dan kelebihannya seperti yang dianjurkan oleh Rasulullah SAW.

Maksudnya: “Barangsiapa yang berpuasa di bulan Ramadan kemudian diikuti dengan enam hari di bulan Syawal, ianya bersamaan dengan berpuasa sepanjang tahun.” – (Hadis Riwayat Muslim, 1164)

Puasa enam ini boleh dilakukan pada bila-bila masa sepanjang bulan Syawal kecuali pada 1 Syawal.

Haa.. dah tau cara macam mana nak kutip pahala sambil beraya kan? Sama-samalah kita mencari keberkatan di samping meraikan ketibaan Syawal yang mulia ini. Selamat beramal!


Nak Kelihatan Wow Di Pagi Raya? Jom Amalkan Petua Dari Pakar Ini.

Apabila menyambut Hari Raya Aidil Fitri, untuk hijabi tudung memberikan peranan yang besar bagi memberi kontras warna pada muka. Oleh itu,  kita hendaklah mengetahui peranan tudung berwarna memberi kesan yang lain-lain.

Wanita mahu kelihatan cantik, terutamanya apabila mereka dikelilingi oleh orang lain. Mereka sering cuba mencipta detik indah pada setiap acara yang mereka pergi.

Jika anda ingin kelihatan terbaik semasa Aidilfitri, berikut adalah beberapa petua.

1.Pemilihan Bedak atau Foundation Yang Tepat

Jika memilih warna yang agak cerah, atau khususnya tudung berwarna putih pastikan menggunakan dua tone cerah dari kulit asal sebenar anda.

Ianya akan mencerahkan kulit berbanding memakai tone kulit sebenar anda yang mungkin melihatkan anda agak gelap.

Jika anda menggunakan asas solekan yang baik, ia akan membantu solekan anda kekal di tempat pada hari yang panas.

Menjadikan solekan anda tahan lebih lama adalah penting. Lebih-lebih pada hari raya,  base solekan yang terlalu banyak boleh menyebabkan ia kelihatan lebih tebal dan lebih pudar.

Untuk mendapatkan kesan yang natural, bagi orang asia kita hendaklah mencari tona dasar warna kulit kita dan ianya lebih kepada yellow-orange.

Bagi orang asia, kategori warm ini sangat lah sesuai. Contoh seperti warna merah bata, kuning tanah dan sebagainya.

Tetapi, untuk orang yang mahu extra pemilihan kategori cool warna-warna yang berlawanan dari kategori warm tadi. Seperti warna biru, merah jambu. Ianya akan memberi kesan yang dramatik dan ekstra dipagi raya.

Terpulang kepada individu itu masing-masing mana satu pilihan warna yang dimahukan.

Di Hari Raya, sudah tentu kita hendaklah memakai tudung yang kemas dan senang di bentuk.

Jika anda memakai baju bercorak, cuba padankan dengan selendang polos. Jangan pakai baju dengan corak yang berbeza, nanti nampak macam terlalu sarat.

Cara menggunakan tudung bawal dan selendang terpulang kepada anda. Anda boleh menggunakannya dalam pelbagai cara untuk menjadikan seni dan anda kelihatan istimewa.

Tetapi anda masih boleh menjadikannya kelihatan bergaya dengan mengikuti petua yang telah kami kongsikan.

Apapun, cuba berpakaian dengan cara yang membuatkan anda kelihatan elegan dan menarik. Dan akhirnya, pastikan anda menikmati masa anda bersama keluarga dan rakan-rakan!


Wanita Ini Kongsi, Di Mana Pun Kita Pergi, Solat Jangan Tinggal, Allah Bantu Mudahkan Urusan Kita

Tidak kira musafir ke tempat jauh atau dekat, isu solat tidak boleh dipandang remeh.
Antara sedar atau tidak, ramai yang melakukan kesalahan berulang akan hal yang wajib seperti solat.

Melancong bersama keluarga mahupun teman-teman memang menyeronokkan. Walau bagaimanapun sebagai Muslim, kewajiban untuk mengerjakan solat mesti dijaga sebaik-baiknya. Semasa melancong atau bermusafir kita dibenarkan atau diberi kemudahan untuk melakukan solat jamak dan qasar.

Berikut perkongsian Azie Sam dari Kembara Impian tentang percutian di bumi Korea.

HARI PERTAMA

Jadual penerbangan ke Seoul Korea kira-kira jam 2.15 petang. Sebelum menaiki kapal terbang, kami sempat solat jamak zohor asar di surau lapangan terbang. Perjalanan mengambil masa selama 6 jam perjalanan. Waktu perbezaan pula adalah di Korea 1 jam awal berbanding di Malaysia.

Sampai je di airport Incheon kami menaiki mpv untuk ke hotel. Airport ke hotel mengambil masa selama 45 minit. Kami mengerjakan solat jamak takhir maghrib isyak di hotel sahaja. Untuk makan malam pula kami cuma makan di bilik hotel sahaja kerana kepenatan berada lama di dalam flight.

HARI KE DUA
Bermula pengembaraan kami di bumi Seoul Korea. Seawal pagi kami keluar hotel menuju ke Istana Gyeongbokgung yang menjadi mercu tanda istana lama yang dikenali sebagai istana yang diberkati syurga. Kami sempat menyaksikan persembahan upacara pertukaran pengawal dengan penuh istiadat.

Perjalanan diteruskan di Insadong street di mana pelbagai cenderahati yang bermotifkan kebudayaan Korea ada dijual di sini. Ianya tidak jauh dari Istana Gyeongbokgung. Di sini juga kami menikmati makan tengahari di restoran Nirvana Halal Kitchen yang menyediakan makanan menu india muslim. Kami juga mengambil kesempatan solat jamak zohor asar di restoran ini dan mereka juga menghormati dan memahami permintaan kami untuk bersolat di situ.

Setiap kali makan di restoran halal dan lazimnya waktu tengahari, kami akan pastikan telah masuk waktu zohor untuk memudahkan kami menumpang solat di restoran tersebut kerana bagi kami restoran halal dan pastinya ada menyediakan ruang solat untuk pekerjanya dan kami meminta izin untuk memnunaikan solat di situ.

Perjalanan diteruskan ke Bukchon Hanok Village dan Namsangol Hanok Village di mana tempat ini memaparkan perkampungan lama penduduk Korea pada zaman dahulu.

Waktu solat Maghrib dan Isyak kami akan lakukan di bilik hotel.

HARI KE TIGA
Perjalanan hari ketiga diteruskan untuk ke Pulau Nami di mana pulau ini sangat terkenal dengan drama Korea ‘Winter Sonata’ Saya yakin ramai yang mengetahui drama tersebut. Ia dipanggil Pulau Romantik Winter Sonata kerana penggambaran drama tersebut di Pulau Nami ini. Sangat cantik dan indah. Seharian kami menyelusuri pulau ini. Untuk makan tengahari, ada restoran Asian cuisine yang menjanjikan restoran ini adalah restoran halal. Kami menikmati makan di sini.

Dan untuk solat, ada disediakan Musolla Prayer Room yang sangat selesa dan luas di sebelah restoran tersebut dan selepas makan tengahari kami terus menunaikan solat jamak zohor asar. Pulau ini mesra muslim. Setelah seharian menikmati indahnya pulau ini, kami pulang ke hotel dan menunaikan solat jamak maghrib isyak dan berehat.

HARI KE EMPAT
Rugi rasanya jika ke Korea tidak merasai taman tema yang terbesar dan paling seronok iaitu Everland. Perjalanan mengambil masa kira kira 1 jam setengah dari Bandar Seoul dengan menaiki bas. Kami menghabiskan masa setengah hari di sini, bermain dan merakam gambar untuk kenangan. Kami makan tengahari dengan membawa bekal dari hotel untuk alas perut.

Selepas berpuas hati Everland ini, kami meneruskan perjalanan ke Itaewon iaitu Bandar yang dikenali sebagai Bandar muslim. Sesampai je di Itaewon ini kami ke satu satunya masjid yang gah berada di Korea ini untuk menunaikan solat jamak takhir asar zohor.
Sepanjang perjalanan di Bandar Itaewon ini pelbagai restoran muslim yang kami jumpa.

Hampir kesemua restoran di sini adalah halal. Ramai juga jumpa orang orang muslim seperti Indonesia, Pakistan. Arab dan tidak kurang dari Malaysia sehinggakan kebanyakkan pekerja di restoran restoran ini fasih menggunakan bahasa Melayu. Patutla orang namakan ia Bandar muslim. Kami tidak melepaskan peluang makan makanan street food yang pelbagai.

Setelah beberapa jam menikmati Bandar muslim ini dan menikmati pelbagai makanan, kami sekali lagi solat di Seoul Central Korea ini untuk menunaikan solat jamak Maghrib Isyak.

Dan pulang ke hotel dengan senang hati.

HARI KE LIMA
Hari kelima masih bersemangat seperti hari hari sebelumnya. Pagi pagi kami keluar untuk ke Namsan Tower yang menjadi mercu gah orang Korea. Mendaki ke Namsan Tower ini dengan menaiki cable car dan apabila sampai di puncak, kita boleh menikmati panorama keseluruhan Bandar Seoul yang sangat indah. Banyak juga yang menarik di atas ini antaranya adalah padlock love di mana boleh abadikan nama yang digantung di sepanjang jalan di Namsan Tower ini.

Selesai menikmati, kami turun juga dengan menaiki cable car dan terus ke restoran yang famous di kalangan orang Malaysia iaitu ‘kampungku.’ Restoran ini sangat dekat dengan Namsan Tower dan terletak tengah Bandar Seoul.

Pelbagai hidangan yang disediakan dari makanan Korea itu sendiri, nasi lemak, nasi goreng, pizza, makanan barat dan banyak lagi. Seperti biasa waktu makan adalah waktu terbaik untuk kita mengambil kesempatan untuk solat jamak zohor asar sebelum meneruskan perjalanan. Di restoran ini ia juga menyediakan ruang solat yang luas dan selesa di tingkat 3 restoran tersebut.

Perjalanan di teruskan ke Myeongdong street. Syurga bagi wanita yang suka dengan barangan kosmetik dan penjagaan kecantikan. Di sini terdapat pelbagai street food terutaman makanan korea yang harus dicuba. Cuma perlu berhati hati dalam pemilihan untuk mencari makanan halal.

Kami mengambil inisiatif di mana memilih makanan yang tidak berasaskan haiwan dan memilih untuk mencari kedai yang ada mempamerkan logo halal. Sepanjang di bumi Korea, kami banyak mengambil buah buahan untuk mengalas perut dan memberikan tenaga yang baik sepenjang perjalanan.

HARI KE ENAM
Pagi ini kami sempat membeli cenderahati untuk di bawa pulang ke Malaysia di pasar Namdaemun kerana pasar ini buka seawal jam 6 pagi. Jam 11 kami bertolak dari hotel ke airport untuk pulang ke Malaysia. Selepas check in luggage, kami terus makan tengahari di restoran halal yang berasaskan indian food dan solat jamak zohor asar di sini.

Bagi saya, kemudahan makanan halal dan ruang solat di bumi Korea tidak susah jika kita berusaha mencari dan menjaganya walaupun sedang bermusafir. Di mana ada kemahuan di situ ada jalan.

Yang dipelajari adalah bumi Korea walaupun bukan negara Islam tapi ianya mesra muslim. Bermusafir ini banyak hikmahnya bukan sekadar berseronok sahaja. Menikmati kebesaran Allah swt adalah sesuatu yang sangat dituntut.

Sabda Rasullah SAW  maksudnya:

“Sesungguhnya Allah suka dilaksanakan rukhsah (keringanan) yang diberikan olehNya seperti Allah membenci  dilakukan maksiat kepadaNya”. (Hadis riwayat Ahmad).

*Meringan/memudahkan umat Islam untuk menunaikan solat dalam perjalanan.*Tanda kasih sayang Allah SWT kepada manusia.
*Supaya solat fardu dapat dilaksanakan dalam apa keadaan sekalipun.
*Menggalakkan umat Islam bermusafir/melancong/ziarah-menziarahi bagi menambahkan keimanan dan mengeratkan tali persaudaraan.


‘Semoga Saya Terus Istiqomah’- Kini Berhijab, Hannah Delisha Mahu Baiki Kekurangan Diri

“Saya mahu menjadi muslimah yang baik. Insya-Allah.”

Sekian lama menyimpan keinginan berhijrah akhirnya pelakon kelahiran Singapura, Hannah Delisha, 24, tekad berhijab, sejak empat hari lalu.

Pelakon jelita kelahiran Singapura, Hannah Delisha mengumumkan dirinya sudah berhijab sejak lima hari lalu setelah sekian lama menyimpan hasrat itu.

Hannah atau nama sebenarnya, Hannah Adlina Blackburne Birch telah memberikan persoalan kepada pengikut laman sosialnya apabila memuat naik gambar bertudung dengan kapsyen bertulis Bismillah pada hari Isnin lalu.

Fotonya itu mendapat pujian ramai termasuklah rakan artis, malah lebih 200,000 tanda suka dan ribuan komen positif yang menyokong penghijrahannya itu.

Thank you all for your kind dua’a.
My dua’a, may Allah bless you with endless happiness and keep us steadfast on the path of Imaan.🤲🏻🤍

-hannah delisha-

Menurut Hannah, dia bersyukur niatnya yang tersimpan sekian lama itu akhirnya menjadi kenyataan.

“Jika ikutkan, saya sudah berniat mahu memakai hijab sejak Ramadan lalu. Bagaimanapun, disebabkan terikat dengan komitmen drama Cinta Sekali Lagi, niat berhijrah terpaksa ditangguhkan dahulu.

“Namun, saya tidak menangguhkan hasrat sebaik selepas penggambaran. Semoga saya terus istiqomah. Alhamdulillah.

Pelakon Mencintaimu Mr.Photographer ini juga mengakui jiwanya kini lebih tenang setelah berhijab.

“Saya hanya menunaikan tanggungjawab kepada Allah SWT. Dalam hidup, kena sentiasa berubah dan memperbaiki kekurangan diri.

“Saya juga bersyukur kerana keputusan dibuat pada saat tiada hutang penggambaran yang memerlukannya tidak bertudung,” jelasnya.


Shila Amzah Kongsi Mula Workout Dua Bulan Yang Lalu Selepas Enam Bulan Bersalin

Seperti yang kita ketahui, Shila Amzah telah menimang cahaya mata sulung pada 31 Ogos tahun lalu. Anak lelakinya seberat 2.88 kilogram itu dilahirkan secara pembedahan C kecemasan (emergency C Section).

Sama seperti ibu-ibu yang lain, tugas sebagai seorang ibu bukanlah semudah yang disangka. Tubuh yang sihat dan bertenaga amat penting bagi seorang ibu bagi memastikan urusan rumah tangga berjalan dengan lancar.

Dalam entri di laman Instagramnya Shila berkongsi cabaran sebenar bergelar seorang ibu.

Right after I gave birth to seth I realised that I don’t actually want to lose weight anymore, but I want to be stronger.

I’ve lost my core strength, my breathing placement wasn’t smooth when I sing.. Sha rasa bila kita jaga anak kan, kita tak kuat, meaning tangan kita takde muscle langsung, agak mencabar la untuk sha sbb seth kan bambam selalu rasa tulang belakang sakit, tangan sakit..bila dah badan sakit kita pun jadi malas dan tak terurus la..

Bila mak mak kat rumah dah give up, hancur pula rumah nanti sbb mak adalah teras yang paling penting dan utama dalam rumah that’s why sha decide after recording I can see your voice tu, sha dah tak nak toleh ke belakang.. I want to be stronger and healthier.. So after 6 months of #postcsection sha start workout 2 months ago since 15th of march, I felt so much better now! Lepas tu kita tiba2 ada pkp pula kan, sha macam “okay perfect” boleh buat routine baru. Banyak la benda yang sha discover pasal diri sha and sha belajar.


Kalau Nak Murah Rezeki, Jangan Lupa Amalkan Solat Dhuha & Sentiasa Bersedekah

Setiap individu mempunyai rezeki masing-masing yang telah ditetapkan oleh Allah Taala. Rezeki ini luas pengertiannya. Ada rezeki yang datang dalam bentuk material, kesihatan, masa dan banyak lagi.

Ada sesetengah individu murah rezeki dan ada juga yang terasa seperti berat sahaja rezeki nak masuk. Mungkin ada silapnya di mana-mana.

Ada satu perkongsian di mana amalan solat Dhuha dan bersedekah akhirnya memberi kemudahan serta memurahkan rezekinya.

Ikuti perkongsiannya…

Salam korang. Kat sini aku nak share beberapa kisah hidup aku. Sorry kalau ayat aku macam tunggang langgang skit. Kat sini aku nak kongsi ngan korang betapa ajaibnya solat Dhuha dan sedekah dalam kita berusaha mencari rezeki.

Antara amalan yang aku nak share adalah setiap hari aku akan curi waktu untuk solat Dhuha dan aku akan cuba lazimkan bagi makan haiwan, macam kucing terbiar ke. Aku akan simpan makanan kucing dlm bekas kecil dan bagi makan kat mana-mana sahaja aku nampak kucing jalanan yang lapar.

Okay kat sini aku nak cerita beberapa perkara berkaitan rezeki yang aku alami:

Berjaya Dalam STPM

Masa aku nak exam STPM time tu aku diuji dengan parents masuk hospital. Memang kena berulang alik jaga parents kat hospital. Time tu dah final exam. Jujur memang aku tak sempat study sangat.

Malam esok tu nak exam baru last minute study tapi tu pun otak kosong je rasa. Masa jawab exam serius buka sahaja kertas soalan rasa nak menangis sebab aku langsung tak ingat apa-apa yang aku study. Yela study last minute kan. Aku hentam je jawab.

Habis je exam, aku cepat-cepat keluar dewan. Time tu sayu je hati bila terdengar kawan-kawan borak diorang happy yang diorang target keluar dalam exam, kira mcm boleh jawablah. Time tu aku dah down. Dalam hati asyik kata, habislah aku. Dahlah SPM dulu result dah teruk, mesti result STPM aku pun teruk jugak.

Habis sahaja exam sementara nk tunggu result, aku masih menjaga parent aku yang sakit. Tiap-tiap hari lepas solat Dhuha aku doa sungguh moga dapat keputusan cemerlang sebab aku nak masuk U.

Tiba je time result keluar, aku mcaam nak pengsan bila tau aku dapat 4A. Allahu sujud syukur aku dan berkat result cemerlang aku tu, aku dpaat biasiswa sepanjang pengajian aku kat U.

Bantu Kucing Sakit

Kisah kedua ni kisah aku beli ubat kat kucing jalanan yang aku jumpa. Masa tu aku tak tahan tengok dia sakit sangat walaupun masa pergi beli ubat tu duit aku memang dah tahap nazak. Tetapi aku tawakal sahaja janji kucing tu sihat.

Beli ubat kat klinik veterinar harga cecah RM60 lebih jugak, yang penah bawa kucing gi klinik tu taulah ubat kucing ni mahal dia kalah ubat manusia. Sekali sehari lepas tu aku dapat bantuan barang dapur dan duit belanja RM60. Nampak tak kalau kita sedekah Allah akan gantikan balik rezeki kita.

Jodoh Datang Tiba-Tiba

Kisah ketiga ni bab jodoh. Aku lepas abis belajar alhamdulilah dapat rezeki kerja. Ccuma bab jodoh ni aku risau jugak sebab rasa makin tua. Yela aku ni dahla tak reti kawan dengan orang lelaki. Tambahan pula aku selalu rendah diri sebab aku ni gemuk, hitam dan tak cantik.

Ada ke orang nak kat aku? Kadang-kadang jealous jugaklah bila kawan-kawan dok cerita diorang ada orang berkenan. Aku pula dari zaman sekolah, zaman U sampailah masuk alam kerja tak pernah bercinta. Ada orang minat lagilah tak pernah. Yela sebab tak cantik, siapalah nak minat, haha.

Tetapi aku selalu doa setiap kali Dhuha mohon Allah kurniakan jodoh aku dalam kalangan lelaki yang baik agama dia dan paling penting terima aku seadanya, tak pandang rupa.

Aku ingat lagi beberapa hari lepas aku doa tu, aku dapat mesej dari rakan sekerja aku. Dia bagitahu dah lama minat aku dan tengah berusaha kumpul duit untuk halalkan aku. Allahu sebak bila doa kita menjadi kenyataan.

Rezeki Datang Tanpa Disangka

Yang ni pula, aku perasan setiap kali aku ada teringin nak makan apa-apa dalam hati. Alhamdulilah dapat je tanpa aku perlu keluarkan duit. Contohnya ada time hari raya lepas aku teringin sangat nak makan ketupat palas dan laksa.

Masa tu lebih seminggu raya. Mana ada dah nak cari orang buat ketupat kan. Sekali petang tu ada sedara datang rumah bawakan aku bekal ketupat palas siap dengan satu tupperware laksa. Alhamdulillah rezeki.

Dan ada jugak time aku teringin nak makan bihun sup ayam. Time tu aku nak singgah beli masa balik kerja beli duit pun cukup-cukup nak isi minyak je. Elok je aku sampai rumah, time nak buka pagar jiran datang bagi bihun sup ayam.

Itu semua sebahagian je. Yang penting aku nak share kat sini. Ikhlaskan diri untuk solat Dhuha dan sedekah setiap hari. Sedekah kat manusia yang memerlukan, kat haiwan yang kelaparan.

InsyaAllah, Allah akan ganti balik rezeki dengan cara tak disangka-sangka.


15 Petua Penjagaan Kulit Yang Diluluskan Oleh Pakar Untuk Kulit Mencapai Kulit Tanpa Cela.

Kita semua mengimpikan kulit yang sempurna dan bercahaya, tetapi dengan produk baru yang terus menerus menerjah rak dan nasihat penjagaan kulit yang kelihatan tidak berkesudahan di luar sana, tidak semestinya mudah untuk mengetahui rutin penjagaan kulit yang paling sesuai untuk anda.

Anda tahu asasnya minum banyak air, cukup tidur dan cuci muka. Tetapi bagaimana dengan semua perkara di antaranya? Nasib baik, tidak perlu mengeluarkan banyak wang untuk prosedur ajaib atau krim mahal untuk mencapai kulit tanpa cela.

Dengan perkongsian pakar dermatologi dan pakar kecantikan terkemuka untuk ini senarai beberapa petua penjagaan kulit terbaik. Ditambah dengan beberapa pilihan produk yang dipilih terbaik dari Hijabista akan membantu membimbing anda untuk kulit berseri dengan segera.

Untuk kulit berminyak atau rawan jerawat, pencucian gel salisilik atau benzoil peroksida berfungsi dengan baik, saran pakar dermatologi. Untuk kulit matang kering, gunakan pembersih glikolik atau pembersih susu. Untuk kulit bintik-bintik coklat atau melasma, gunakan pencuci yang mencerahkan, seperti pembersih asid hidroksi alfa.

Melakukan pelbagai produk penjagaan kulit sekaligus adalah tidak penting, Ia boleh menjadi keras pada kulit, mengakibatkan lebih banyak pecah dan pori-pori tersumbat.

Masa terbaik untuk melembapkan adalah tepat setelah anda keluar dari mandi dan sebaik sebelum anda tidur. Elakkan losen dengan pewangi yang kuat dan pastikan pelembap cukup lembut untuk penggunaan setiap hari tanpa kerengsaan sifar.

Mengelak menyentuh wajah anda sangat penting. Ia tidak hanya menyebarkan bakteria dan menyebabkan jerawat malah boleh menyebabkan parut, peningkatan kedutan dan juga selesema atau virus lain.

Setiap pakar kulit menekankan pentingnya penghidratan. Kekurangan air bererti kulit kurang cahaya dan lebih cepat kendur. Pakar demartologi mencadangkan memilih produk pembersih, pelembab dan anti-penuaan yang mempunyai formula penghidratan. Dan, tentu saja, minum sekitar lapan gelas air sehari.

Jangan hanya berjaga-jaga dengan cahaya matahariterlalu dekat dengan pemanas dan perapian juga boleh menyebabkan kerosakan pada kulit anda. Ia menyebabkan keradangan dan pemecahan kolagen. Anda harus berada sejauh sepuluh kaki. Oleh itu, pada masa akan datang anda memanggang makanan atau lebih dari api terbuka, mundur selangkah.

Anda kehilangan 50 juta sel kulit sehari dan tanpa sedikit dorongan, ia mungkin berkeliaran meninggalkan kulit kelihatan cemberut. Untuk mengatasi ini, anda harus memilih produk yang neutral pH sehingga tidak kering yang akan mengelupas. Bukuan kulit wajah anda sahaja, kulit di badan anda juga memerlukan pengelupasan.

Makanan seimbang adalah penting, tetapi ada lebih daripada satu cara untuk memberi vitamin kulit anda. Terdapat juga antioksidan topikal, iaitu serum dan krim yang mengandungi bahan-bahan yang menyuburkan kulit (serum mengandungi vitamin C).

PRODUK CADANGAN:

La Roche-Posay Vitamin C Serum

Nama Serum Vitamin C La Roche-Posay dengan jelas mengandungi asid askorbik 10 peratus formula. Tetapi lihat sedikit lebih dekat dan anda akan dapati cecair kaya ini memberikan lebih daripada sekadar manfaat pencerahan vitamin C: Asid salisilik membantu dengan kejernihan kulit dan asid hyaluronik memastikan peningkatan penghidratan.

Walaupun aroma kopi menggoda ketika anda bangun tidur, pilih minuman yang sebiji klorofil setiap pagi untuk mencerahkan, mengoksigenkan dan menghidrat kulit anda. Minum klorofil juga membantu menghilangkan bengkak dengan merangsang sistem limfa, jadi juga baik untuk selulit.

Jus hijau dengan banyak sayuran di dalamnya juga akan mengubah kulit anda dalam beberapa hari dan membantu mengoksigenkan kulit dan merangsang saliran limfa, jadi juga menghilangkan bau.

Kulit anda mempunyai penghalang semula jadi untuk mengekalkan kelembapan dan yang penting adalah asid lemak omega-3. Biji rami pada salad anda akan menjadi penambah cepat bagi omega-3 anda, juga meningkatkan kemampuan kulit untuk menahan kelembapan. Pastikan untuk makan diet rendah makanan dengan indeks glisemik tinggi (karbohidrat sederhana dan kompleks).

Untuk melawan jangkitan dan pori-pori yang tersumbat, pakar mengesyorkan mencuci concealer dan berus asas seminggu sekali. Untuk berus yang anda gunakan di sekitar mata, disarankan dua kali sebulan dan untuk berus lain, sebulan sekali adalah terbaik.

Ramai individu merasa mereka hanya perlu melindungi diri mereka pada hari-hari cerah atau ketika mengunjungi pantai. Tetapi yang sebenarnya adalah anda perlu melindungi kulit walaupun memandu kereta, di dalam kapal terbang atau menjalankan tugas di dalam pejabat. Ini adalah pendedahan UV setiap hari yang menyumbang kepada tanda-tanda penuaan yang dapat dilihat. Pelindung matahari jenis apa yang terbaik? Pilih pelindung matahari spektrum luas dengan SPF 30 atau lebih besar -dan ingat bahawa ia perlu digunakan semula setiap 2 jam.

PRODUK CADANGAN:

Supergoop Mineral Sheerscreen SPF 30

Formula yang sangat tipis dan hampir tidak kelihatan ini dengan mudah menyatu ke dalam kulit, meninggalkan kemasan semula jadi yang halus yang boleh berfungsi sebagai primer di bawah solekan. Diformulasikan dengan zink oksida bukan nano, losen mineral ini digunakan dengan konsistensi seperti pelindung ringan untuk perlindungan dari sinar UV. Tekstur lekapan unik serta merta menyatu dengan kemasan yang halus pada aplikasi. Rumusan itu dilengkapi Teknologi SheerMatrix inovatif yang menangguhkan aktif pelindung matahari dalam matriks sehingga selesai sepenuhnya, tidak seperti formula mineral lain, tanpa menjejaskan keberkesanannya.

Alat solek SPF, cermin mata hitam dan topi berbulu lebar. Mencegah kerosakan sinar matahari adalah sejuta kali lebih baik untuk kulit anda daripada merawatnya selepas.

Produk fesyen dan bahan-bahan mewah senang dicuba dan kadang-kadang ia berfungsi dengan baik. Cari pembersih dan pelembap yang anda tahu berfungsi untuk anda dan jadikan ia sebagai teras rutin anda.

Ia bukan sekadar mendapat lapan jam malam. Kulit juga akan mendapat manfaat daripada menggunakan sarung bantal sutera yang bersih. Bahannya meluncur dengan mudah dan mencegah kerutan dan kedutan. Sutera juga lebih mesra pada rambut ia membantu mengelakkan kekusutan dan kerosakan.


Cara Menabung Untuk Orang Boros, Simpan Kuantiti RM Ikut Hari Bulan. Hasilnya Wow!

Lain orang lain caranya, bukan sahaja cara berbelanja malahan cara untuk menyimpan. Ramai yang beranggapan orang yang boros mana mungkin menambung.

Ini bukan alasan kita tak boleh menyimpan atau menabung. Tapi bagi yang benar ada sikap boros ini dan berhajat ubah sikap serta mahu menabung mungkin boleh praktikkan cara yang dilakukan oleh Ana Sofiana ini.

Ramai yang mengaku punya sikap yang boros. Dapat saja duit gaji memang sudah ada list apa yang dihajati dan mahu dibeli. Duit memang tak lekat di tangan. Apatah gangguan iklan di media sosial, pasti mencuit hati untuk membeli. Nah! Dengan cara hijabi ini pasti hasilnya menyeronokkkan.

Pernah tular individu menabung dengan hanya mengikut warna nota wang, namun kali ini berbeza. Caranya adalah dengan menabung kuantiti RM ikut hari bulan. Jom baca perkongsian hijabi ini, untuk lebih jelas.

Ujar hijabi ini dia memang ada sikap boros, ada saja duit memang habis dibelanjakan namun dengan cara ini dia berjaya menyimpan setiap bulan antara RM435 hingga RM496. Cara menabung untuk orang boros, setahun boleh simpan RM5,767. Jadi di sini Anaa nak share macam mana Anaa menyimpan duit untuk tahun ni dengan cara paling simple saja. Macam mana tu?

Ada saja duit, memang habis dibelanjakan dan tak lekat di tangan. Beli! Yaa! Saya lah tu, boros membeli makanan sampai tidak sedar berat badan naik sudah pula.

Begitulah seterusnya untuk hari-hari lah sampai lah hujung bulan

Dan ulang benda yg sama untuk bulan bulan seterusnya. Yang penting simpan duit ikut tarikh Hari Bulan yaa!

Cara ni sangat berkesan pada orang yg boros berbelanja. Anaa terpaksa skip bulan March, April & May tahun ini sebab waktu PKP, tapi total adalah juga dapat RM4310. Jadi kalau genap 12 bulan atau setahun, kita akan dapat total RM5,767.

Duit yang disimpan ini bolehlah;

Mudah bukan! Untuk pemula yang nak menabung dan anda adalah golongan si pemboros, jom ikut cara hijabi ini. Sedikit demi sedikit lama-lama jadi bukit. Semoga kalian berjaya menyimpan untuk tahun 2022 ini. Jom menabung!


‘Memang Function Teruk!’-Wanita Kongsi Syampu Yang Best Bagi Lebatkan Semula Rambut

Rambut itu sememangnya mahkota setiap wanita. Bila sahaja rambut tak sihat, mood kita juga boleh terjejas hingga hilang keyakinan diri. Don’t worry sis! Sementara belum melarat, masih sempat lagi kita berusaha dan berikhtiar bagi menyihatkan kembali rambut kita.

Siapa rasa rambut gugur teruk or rasa mcm dah botak. Aku suggest try shampoo ni ? Function teruk ♥

Mana mana boyfriend yang awek selalu cakap rambut gugur, dah tak payah pening okay ?? Bagi je pakai shampoo ni, confirm elok. Cuba lah, mana tahu okay kan ? tapi aku dah try, results cun habisss ????????

Ni aku senaraikan shampoo ikut warna. Korang beli ikut masalah rambut korang ☺ Aku attach gambar sekali bagi clear. Boleh cari kat watson. Sebab aku beli kat watson ?

1. Argan Oil Morocco ( warna biru)
Untuk membaiki rambut rosak

2. White strawberry and sweet mint ( warna pink)
Ni untuk sesiapa yang takde masalah rambut. Just nak jaga
keharmonian rambut tu je. Boleh lah pakai yang ini. ?

3. Arabica coffee fruit ( Warna maroon)
Ni pulak untuk yang rambut dah nipis dan nak rambut tu tebal

4. Golden Morringa oil ( Warna Gold)
Ni untuk rambut kering yang tak bermaya mcm mayat and
melembutkan rambut tu semula

5. Rosemary and Herbs ( Warna Purple Cair)
Yang ni pulak untuk bagi kelembapan dan tak kan keringkan
rambut

6. Passion flowers and rice milk ( Warna dark purple)
Untuk suburkan rambut yang kurang nutrients

7. White grapefruit & mosa mint ( warna orange)
Untuk rambut nipis dan tebalkan rambut


Sambutan Hari Ibu, Haram Jika Mebudayakan Cara Barat. Wajib Mengingati Setiap Hari Itu Cara Islam.

Sambutan hari ibu,haram jika mebudayakan cara barat. Wajib mengingati setiap hari itu cara islam. Tiga ulama ini Ustaz Azhar Al Idrus, Ustaz Kazim Elias dan Ustaz Khalid Basalamah berbahas mengenai pendapat sambutan hari ibu.

Sambutan hari ibu adalah tanda pengiktirafan anak terhadap pengorbanan ibu kepada mereka dan sambutan yang dianjurkan bertujuan membahagiakan ibu.
Firman Allah SWT :

  وَقَضَىٰ رَبُّكَ أَلَّا تَعْبُدُوٓا۟ إِلَّآ إِيَّاهُ وَبِٱلْوَٰلِدَيْنِ إِحْسَـٰنًا ۚ
“Dan Tuhanmu telah mewajibkan supaya tidak menyembah selain dari-Nya dan berlaku baik kepada ibu bapa.” (Surah al-Isra’, ayat 23)

Peringatan dan perayaan boleh dilakukan dengan membebas atau meringankan tugas ibu dari kerja harian yang dianggap kononnya merupakan kewajibannya, seperti mendidik, menghantar anak-anak ke sekolah, memasak, mengemas dan urusan rumah tangga lainnya.

Hari Ibu juga boleh menjadi wasilah untuk merapatkan hubungan anak dengan ibu bapa serta mengeratkan hubungan sesama adik-beradik. Sebagai hari istimewa, semua ahli keluarga berkumpul dan dari situ terbitlah ikatan erat dan melahirkan suasana penuh kasih sayang sejati, saling mencintai antara satu sama lain.

Sambutan hari ibu yang memenuhi tuntutan Islam antaranya, sambutan yang dilakukan sebaik-baiknya secara sederhana, tidak melalaikan tanggungjawab seorang Muslim terhadap Allah SWT dan tidak bersifat membazir. Di samping itu, sebaik-baik sambutan adalah dengan mengadakan solat berjemaah bersama ahli keluarga, mengadakan majlis tahlil dan doa selamat, pesanan dan nasihat yang baik serta dalam suasana mahabbah.

Oleh itu, penting bagi masyarakat Islam membetulkan niat terlebih dulu dalam meraikan sambutan Hari Ibu ini supaya sambutan dirahmati dan tidak terkeluar daripada landasan syariat Islam yang digariskan Allah SWT untuk hambaNya.

Para ulama berselisih pandangan mengenai persoalan hukum meraikan ‘Hari Ibu’ ini. Sesetengah ulama mengatakan ianya bersifat bid’ah atau berdosa malahan ada yang ‘extreme’ sehingga mengharamkannya. Memang benar ianya bid’ah dan haram sekiranya itikad dan niat untuk meniru dan meraikan budaya-budaya di atas.

Manakala Profesor Tafsir dan Ilmu al-Quran di Universiti Al-Azhar, Dr Muhammad Bakar Ismail, berpandangan sambutan Hari Ibu adalah harus kerana meraikan serta memuliakan ibu seperti pada Hari Ibu adalah bid’ah dalam perkara adat dan bukan ibadat.

Bid’ah dalam adat adalah tidak disuruh oleh Islam dan tidak juga dilarang kecuali ia menghubungkan dengan agama daripada dekat atau jauh. Jika adat ini lahir daripada pengiktirafan kepada kemurnian dan menyeru kepada berlaku baik dan ihsan kepada orang yang berhak mendapat kebaikan seperti ibu, bapa, datuk dan nenek, maka Islam memberkati dan memperakui adat sebegini.

Manakala jika adat ini lahir daripada perkara sebaliknya, dan melakukannya juga membabitkan perkara yang buruk dan dilarang Islam seperti pemborosan, pembaziran, kelalaian dan berbangga-bangga, maka Islam melarang daripadanya.
Jika dilihat dari segi keharusan sambutan ini, ia lebih banyak membawa kebaikan. Pertamanya, sesuatu perbuatan itu mestilah disertakan dengan niat yang baik. Walaupun amalan itu pada asasnya harus, namun ia boleh menjadi haram apabila disertai niat yang bertentang syariat.

Menurut Dr Yusuf al-Qaradhawi: “Hari Ibu ini timbul kerana pihak orientalis atau doktrin barat memikirkan inilah cara terbaik untuk menarik minat anak remaja barat menghormati orang tua mereka.”

Umumnya kita tahu masyarakat barat amat tipis dengan adab tatasusila, jadi dengan mengadakan dan mengkhususkan hari-hari tertentu dapat memupuk remaja mereka menyayangi dan menghormati orang tua mereka.

Di sini, ditakuti orang Islam mengikut budaya barat ini secara buta-tuli dari segi cara sambutan dan adab pergaulan ketika sambutan serta tidak mempedulikan nilai Islam dalam meraikannya.

Kenapa perlu diadakan atau diiktikadkan hanya satu hari untuk hari ibu??? Adakah satu hari itu  saja dia jadi ibu kita? Adilkah kita perlakukan begitu kepada insan yang mengandungkan kita selama 9 bulan 10 hari, kemudian berjerit perih dan bertarung nyawa melahirkan kita, seterusnya berjaga malam menjaga ketika sakit kemudian memenuhi apa saja kehendak kita bagai menatang minyak yang penuh, tiba-tiba kita hanya meraikan kemulian mereka hanya sehari. Hari-hari lain, kita diam membisu, tidak menghubungi dan tidak ada lagi penghargaan buat ibu.
Firman Allah SWT :

Dan Tuhanmu telah perintahkan, supaya engkau tidak menyembah melainkan kepadaNya semata-mata, dan hendaklah engkau berbuat baik kepada ibu bapa. Jika salah seorang dari keduanya, atau kedua-duanya sekali, sampai kepada umur tua dalam jagaan dan peliharaanmu, maka janganlah engkau berkata kepada mereka (sebarang perkataan kasar) sekalipun perkataan “Ha”, dan janganlah engkau menengking menyergah mereka, tetapi katakanlah kepada mereka perkataan yang mulia (yang bersopan santun).  (Surah al-Isra’, ayat 23)

Kedudukan ibu sangat mulia di sisi Islam. Pelbagai cabaran terpaksa ditempuh ibu demi membesarkan kita. Sepatutnya disambut hari ibu sekerap mungkin… setiap hari, minggu, setiap bulan dan tahun kerana hari ibu memang sewajibnya setiap hari… Raikanlah dengan setulus ikhlas terhadap insan mulia tersebut…
Dengan termaktubnya ‘Hari Ibu’. Seharusnya dijadikan hari peringatan atau perayaan terhadap peranan seorang ibu dalam keluarganya, baik untuk suami, anak-anak, mahupun sesama manusia.

Ada bagus dan baiknya diadakan sambutan hari ibu ini, sekurang-kurangnya boleh juga menyedarkan ‘Si Tanggang Moden’ yang sibuk dengan sahabat, rakan perniagaan atau tugas seharian dan orang ramai akan lebih mengenang dan menghargai jasa pengorbanan ibu..

Wallahu A’lam Bish Shawab
(Hanya Allah Maha Mengetahui apa yang benar)


Batas Aurat Dalam Islam Hijabi Perlu Ambil Tahu, Elak Diri Jadi Mangsa Rogol Walaupun Dalam Rumah

Dewasa ini banyak sangat kes kita dengar kes membabitkan sumbang mahram antara ayah dengan anak. Adik dengan abang atau cucu dengan datuk. Dalam kes ini, mangsa yang masih kecil (kanak-kanak perempuan) sering menjadi mangsanya. Oleh kerana usia masih kecil dan rasa takut, segala perbuatan itu akan hanya disimpan sahaja.

Kadang-kadang tanpa kita sedari walaupun dalam rumah ada batas aurat yang perlu kita jaga. Maklumlah segala perlakuan sumbang mahram ini memang banyak bermula dari rumah lagi. Mungkin keadaan rumah yang kecil dan tidak selesa menyebabkan abang atau bapa atau datuk yang liar matanya memandang aurat anda walaupun ia adalah muhrim.

Malah pengertian tentang aurat juga menyebabkan faktor ‘haruan makan anak’ ini yang semakin berleluasa di negara kita. Ini ditambah dengan pengaruh asing dalam dunia fesyen yang mudah mempengaruhi kaum wanita hingga meminggirkan soal-soal agama.

Apa yang kita fahami tentang aurat. Melalui penerangan daripada Jabatan Agama Islam Selangor (JAIS), aurat diambil dari perkataan Arab ‘Aurah’ yang bererti keaiban. Manakala dalam istilah feqah pula aurat diertikan sebagai bahagian tubuh badan seseorang yang wajib ditutup atau dilindungi dari pandangan.

Di dalam Islam terdapat beberapa keadaan di mana masyarakat Islam dibenarkan membuka aurat dan ia hanya pada orang-orang yang tertentu.

Perintah menutup aurat telah difirmankan oleh allah s.w.t dalam surah al-ahzab ayat 33 yang bermaksud :

“Dan hendaklah kamu tetap diam di rumah kamu serta janganlah kamu mendedahkan diri seperti yang dilakukan oleh orang-orang jahiliyah zaman dahulu, dan dirikanlah sembahyang serta berikanlah zakat, dan taatilah kamu kepada allah dan rasulnya. Sesungguhnya allah (perintah kamu dengan semuanya itu) hanyalah kerana hendak menghapuskan perkara-perkara yang mencemarkan dari kamu wahai “Ahlu Bait”, dan hendak membersihkan kamu sebersih-bersihnya (dari segala perkara yang keji).”

Daripada penerangan ayat di atas, jelaslah kepada kita bahawa hukum menutup aurat adalah wajib sebagaimana wajibnya perintah mengerjakan sembahyang,berzakat dan perintah-perintah yang lainnya.

Dengan menutup aurat, wanita Islam mudah dikenal dan dapat mengelak dari diganggu oleh mereka yang ingin mengambil kesempatan.

Islam telah menggariskan batasan aurat pada lelaki dan wanita. Aurat asas pada lelaki adalah menutup antara pusat dan lutut. Manakala aurat wanita pula adalah menutup seluruh badan kecuali muka dan tapak tangan.

Aurat lelaki pada bila-bila masa dan apabila bersama-sama sesiapa pun adalah sama iaitu antara pusat dan lutut. Tetapi bagi wanita terdapat perbezaan dalam beberapa keadaan antaranya :

Aurat wanita ketika sembahyang adalah menutup seluruh badan kecuali muka dan tapak tangan.

Aurat wanita ketika mereka bersendirian adalah bahagian anggota pusat dan lutut. Ini bererti bahagian tubuh yang tidak boleh dilihat antara pusat dan lutut.

Pada asasnya aurat seseorang wanita dengan mahramnya adalah antara pusat dan lutut. Walau pun begitu wanita dituntut agar menutup mana-mana bahagian tubuh badan yang boleh menaikkan syahwat lelaki walaupun mahram sendiri.

Perkara ini dilakukan bagi menjaga adab dan tatasusila wanita terutama dalam menjaga kehormatan agar perkara-perkara sumbang yang tidak diingini tidak akan berlaku.

Oleh itu, pakaian yang labuh dan menutup tubuh badan dapat menutup syahwat lelaki. Pakaian yang digalakkan walaupun semasa bersama mahram adalah pakaian yang lengkap dan labuh.

Syarak telah menggariskan golongan yang dianggap sebagai mahram kepada seseorang wanita iaitu :

2. Ayah,termasuk datuk belah ibu dan bapa

3. Ayah mertua

4. Anak-anak lelaki termasuk cucu sama ada dari anak lelaki atau perempuan.

5. Anak-anak suami

Dalam perkara ini Islam mengharuskan isteri bergaul dengan anak suami kerana wanita tersebut telah dianggap dan berperanan sebagai ibu kepada anak-anak suaminya.

6. Saudara lelaki kandung atau seibu atau sebapa.

7. Anak saudara lelaki kerana mereka ini tidak boleh dinikahi selama-lamanya.

8. Anak saudara daripada saudara perempuan.

9. Sesama wanita sama ada kaitan keturunan atau seagama.

10. Hamba sahaya.

11. Pelayan yang tidak ada nafsu syahwat.

12. Anak-anak kecil yang belum mempunyai syahwat terhadap wanita. Walau pun begitu, bagi kanak-kanak yang telah mempunyai syahwat tetapi belum baligh, wanita dilarang menampakkan aurat terhadap mereka.

Dalam membicarakan soal pakaian wanita, Islam tidak menetapkan pakaian tertentu tetapi wanita Islam perlu mengikuti garis panduan syarak seperti berikut:

i. Pakaian itu hendaklah menutup aurat.

ii. Pakaian itu hendaklah longgar, tidak sempit atau ketat hingga menampakkan susuk tubuh badan.

Usamah bin Zaid pernah menceritakan bahawa rasulullah s.a.w telah menerima hadiah sejenis kain Qibtiah yang kurang tebal daripada seorang yang bernama Dahiyah Al-Albi dan rasulullah s.a.w pula menghadiahkan kain tersebut kepada beliau (Usamah bin Zaid) , untuk dibuat pakaian tetapi Usamah memberikan kepada isterinya.

Suatu hari Rasulullah S.A.W bertanyakan Usamah : “Kenapa engkau tidak memakai kain Qibtiah itu?” Usamah menjawab :” Saya telah berikan kepada isteri saya”. Lalu Rasulullah S.A.W bersabda kepada Usamah :” Suruhlah isterimu mengalaskan kain tersebut dengan kain yang lain di bawahnya, kerana aku bimbang jika kain Qibtiah itu tidak digalas, maka akan kelihatanlah besar kecil tulang-tulang badan isterimu (bentuk tubuh badan isterimu)”.

iii. Pakaian itu diperbuat daripada kain yang agak tebal, tidak nipis atau jarang yang boleh menampakkan bayangan tubuh badan.

Selain daripada itu, pakaian wanita hendaklah dibuat dari kain yang tidak terlalu licin dan lembut hingga melekat di tubuh dan membayangkan kulit pemakainya. Pakaian yang dibuat daripada kain-kain tersebut boleh mempamerkan rupa bentuk anggota badan wanita yang boleh mengghairahkan lelaki yang memandangnya.

iv. Pakaian itu tidak berbentuk hiasan yang boleh menarik perhatian orang melihatnya.

v. Pakaian itu tidak menyerupai pakaian lelaki.

Abu Hurairah r.a telah meriwayatkan bahawa rasulullah s.a.w bersabda maksudnya: “Sesiapa jua wanita yang memakai minyak wangi kemudian melintasi khalayak ramai dengan tujuan dihidu bau yang dipakainya, maka dia dikira berzina”.

vii. Pakaian itu tidak menyerupai pakaian orang-orang kafir atau musyrik.

Dengan memakai pakaian yang menutup aurat, seseorang wanita telah menunjukkan harga diri sebenar seorang wanita dan sekali gus menghindari perbuatan tidak senonoh di kalangan para lelaki terhadap wanita.

Wanita yang menutup aurat dan berpegang teguh dengan ajaran Islam akan mendapat keredhaan Allah S.W.T dan lelaki akan memandang mereka dengan penuh rasa hormat dan memberi penghormatan yang tinggi bersesuaian dengan sifat mereka yang pemalu dan bersopan santun.


Sebelum Tidur, Sebaiknya Anda Baca 5 Surah Ini Dahulu. Insya-Allah Akan Dilindungi Hingga Esok Pagi

Sebelum anda tidur, apa yang akan anda lakukan? Kalau ikutkan trend sekarang, pasti sebelum tidur anda akan sroll IG dan FB dulu kan? Apa kata selepas ini ubah kebiasaan anda daripada scroll IG dan FB kepada bacaan 5 ayat Al-Quran ini? Bukan sahaja dapat pahala, malah anda juga akan mendapat kebaikan di sebalik setiap ayat yang anda bacakan.

Hijabista senaraikan  5 ayat Al-Quran yang elok dibaca sebelum anda tidur.

Aisyah r.a. berkata:

“Nabi Muhammad s.a.w ketika berada di tempat tidur pada setiap malam, beliau mengumpulkan kedua telapak tangannya, lalu kedua telapak tangan tersebut ditiup dan dibacakan surah Al-Ikhlas, surah Al-Falaq dan surah An-Naas. Kemudian beliau mengusap kedua tapak tangan tadi pada anggota tubuh yang mampu dijangkau bermula dari kepala, wajah dan tubuh bahagian depan. Baginda melakukan sebanyak tiga kali.”

Allah S.W.T akan membuka pintu rahmat baginya serta memelihara dan menjaganya sepanjang tidur hingga Subuh.

Berdasarkan sabda Rasulullah, “Barangsiapa membaca dua ayat tersebut pada malam hari, maka dua ayat tersebut telah mencukupkannya.” – Hadis Riwayat Bukhari dan Muslim.

Berdasarkan sebuah hadis yang mengisahkan Rasulullah s.a.w mengajar sahabat Naufal untuk membaca surah Al-Kafirun sebelum tidur. – Hadis Riwayat Abu Dawud, Ahmad dan At Tirmidzi.

Hal ini berdasarkan sahabat Jabir bin Abdillah, beliau berkata, “Tidaklah Rasulullah s.a.w tidur sampai baginda membaca alif lam mim tanzilus sajdah (surah As-Sajadah) dan tabarokalladzi biyadihil mulk (surah Al-Mulk).” – Hadis Riwayat Bukhari

Begitu banyak manfaat yang diperoleh sekiranya kita mengamalkannya sebelum tidur. Insya-Allah anda akan terasa manfaatnya jika diamalkan setiap hari. Cubalah…


Jangan Salah Faham! Bukan Hanya Kurang Tidur Sahaja Penyebab Kulit Jadi Kusam

Ramai yang beranggapan bahawa kurang tidur menjadi penyebab kulit kelihatan kusam dan tidak bermaya. Sebenarnya, ia bermula daripada penjagaan kulit secara teratur dan rapi. Sekiranya anda sudah menjaga kulit dengan sebaik mungkin tetapi kulit wajah masih nampak kusam, pasti ada kesalahan yang anda lakukan.

Hakikatnya masalah kulit kusam bukan hanya disebabkan anda tidak mendapat tidur yang cukup. Terdapat beberapa faktor lain yang mungkin selama ini anda terlepas pandang atau pun anda mungkin tahu tapi tidak mempraktikkannya dalam kehidupan harian.

KURANG MINUM AIR

Sekiranya anda tidak minum air secukupnya, ia akan mempengaruhi kulit anda.
Minum banyak air akan membantu meningkatkan penghidratan dari bawah permukaan kulit anda. Selain itu, menggunakan serum wajah yang menghidratkan dapat membantu mengikat kelembapan ke lapisan atas kulit anda.

DEHIDRASI

Kulit yang kering akan mempercepatkan kulit kelihatan kusam dan tidak bermaya. Perkara ini berlaku terutamanya ketika udara sejuk dan kering. Oleh itu pastikan anda memastikan yang kulit anda sentiasa lembap dengan cara minum air yang cukup serta memakai pelambap wajah dengan mencukupi.

KURANG PAKAI PELEMBAP WAJAH

Pelembap wajah amat penting diaplikasikan pada kulit wajah. Ia bagi memastikan kulit wajah kekal lembap, lembut dan anjal. Jika anda tidak memakai pelembap wajah dan anda memiliki kulit jenis kering, ia boleh menjejaskan kesihatan kulit anda. Menggunakan pelembap dua kali sehari dapat membantu menghidrat kulit anda dan melindungi lapisan atasnya yang halus.

SEL-SEL KULIT MATI YANG TERKUMPUL KERANA JARANG BUAT SKRUB

Kulit anda secara semula jadi menghasilkan sel kulit mati secara berkala untuk memberi laluan kepada sel baru. Tetapi kadangkala sel kulit mati tidak keluar sebagaimana yang sepatutnya. Sebaliknya, ia terkumpul dipermukaan kulit anda. Ini boleh menyebabkan kulit menjadi kering, kusam dan kelihatan tidak bermaya. Maka sebab itulah amat penting untuk anda melakukan skrub pada kulit wajah agar sel-sel kulit mati dapat disingkirkan.

GEJALA PENUAAN

Walaupun anda tidak dapat mengawal proses penuaan, anda boleh menggunakan rutin penjagaan kulit yang membantu memberi nutrisi dan penghidratan yang diperlukan oleh kulit anda untuk kekal sihat dan bertenaga. Oleh itu sebaiknya mulakan perawatan kulit wajah seawal yang mungkin bagi memastikan kulit wajah kekal terpelihara. Barulah anda kelihatan awet muda sentiasa.

KURANG TIDUR

Ya! salah satu faktor mengapa kulit kelihatan kusam ialah kurang tidur. Jangan amalkan tidur lewat malam. Dapatkan waktu tidur yang cukup agar kulit wajah dapat ‘berehat’ pada waktu malam. Waktu malam juga merupakan proses pemulihan kulit. Jadi, jika anda kerap berjaga hingga lewat malam atau hingga ke awal pagi, hentikan tabiat buruk ini.

HIJABISTA: Kulit gelap yang terawat bakal terlihat lebih bercahaya daripada kulit putih yang kusam. Inilah yang biasa terjadi jika anda jarang menggunakan pelembap. Kulit yang kekurangan nutrisi akan memiliki rona kusam dan terlihat lebih gelap.

Top image:


Wanita Ini Kongsi Step Recover Wajah Yang Sedang Breakout, Siap Share Skrub DIY Guna Beras & Kunyit

Wajah yang sedang breakout tentunya membuat seseorang itu berasa stres, tertekan dan rendah diri. Keadaan ini mungkin berlaku disebabkan hormon, tersalah pakai produk atau pun alahan.

Mungkin sudah banyak usaha telah dibuat untuk memulihkan wajah yang ditumbuhi jerawat namun tidak berhasil. Apa kata anda cuba langkah-langkah rawatan seperti yang dikongsikan oleh wanita ini.

TIP UNTUK RECOVER WAJAH YANG BREAKOUT

Alhamdulillah muka kak Mighah dah recover balik dari breakout yang teruk gila. Ingat lagi time tu bangun pagi nak cuci muka ehh apa ni muka kasaq, lepas tu tengok cermin, ya Allah pasaipa muka jadi mcm ni .

Yang dahi dia naik biji-biji yang ada air bisa tu.. memang geram rasa nak kikis ja dahi huhu.. kat pipi biji pasir, kena tahan diri dari picit sebab semua tu kuman nanti lagi merebak.

Langkah untuk merawat kulit yang sedang breakout.

1. Okay make up remover ni wajib kita guna, utk remove make up.. even pakai bedak sikit ja pon wajib remove dulu. sbb nk make sure muka kita bersih and remove guna kapas biasa yg kita guna tuu hihi.. Boleh dapat kat watson/guardian. Harga dalam Rm14+ kalau sale lg murah blh dpt. Tahan sebulan gitu. Ini botol ke 4 kakmighah pakai.

2.Lepas remove make up, kakmighah cuti pakai cetaphil ni.. dia ada dua jenis utk kulit normal dan utk kulit allergic. kakmighah guna yg ni ja, mmg best sgtt lepas cuci muka rasa lembut ja. Dia xberbuih taw, High recommended utk kulit breakout. Tapi jangan pkai sekejap jaa tgok muka xberubah trus tgal. its take time taw.. kena pkaii smpai muka okay taw.. lps tu muka akan licin ja fuh fuh. Yg ni lebih kurang Rm40+ kalau xsilap.. yang untuk kulit allergic RM60+

3.Safi gamat ni elok utk jerawat dan dia ada habbatus sauda. Contoh kalau cetaphil habis kita boleh cover yang ini.

4. Haa lepas dah cuci muka segak segak, lap muka bagi kering dengan tuala bersih taw xpon kapas muka tu.. lps tu ampa dap dapp muka dengan toner ni. Jerawat cepat kecut. dia protect muka kita dri jerawat.

5.Okay lepas toner dah kering, kita apply moisturizer ni.. sbb muka kita mmg wajib guna moisturizer sbb nk elakkn muka jd kering.. Alhmdulillah sepanjang pakai Mmg muka lembut ja rasa. Aloevera mmg elokkan.

6. Tidact ni ampa apply bila muka naik jerawat hormon gitu. Yang jerawat period, Jerawat allergic seafood .. pakai sikit ja calit kat jerawat tu shj jgn bnyk bnyk

7. Kita juga wajib detox badan kita, yang makanan bermnyak atau yg xelok utk penghadaman kita kena cuci bg usus bersih.. sbb dri usus kotor la macam macam naik kat muka Make sure yg ada collagen sbb collagen yg akn bg kulit kita gebu gebas putih. Jus slimming detox ni bgus sbb dri buahan juga dan ada vitamin C.

Nota kaki: Kalau muka breakout mesti ada parut bukan. Kalau ada parut, kita kena pakai skrub untuk buang kulit mati, atleast seminggu 2 kali pun sudah memadai. Banyak sekarang skrub yang ada di pasaran so boleh pilih ja taw. Tapi kakmighah selalu buat sendiri.Jimat.

Skrub buatan sendiri ini bukan sahaja lebih selamat tetapi juga tiada kesan sampingan. Bahan-bahan pun semula jadi.

BAHAN-BAHAN UNTUK SKRUB

1. Beras yang direndam semalam, segenggam pun cukup. Beras buat kulit kita lembut
2. Kunyit hidup/serbuk. Kunyit berfungsi matikan kuman dan kecutkn jerawat

CARA-CARA:
Blend kedua-dua bahan ini dan tempek pada wajah. Waktu nak blend, masukkan air beras sikit yang direndam tadi.

Pakai dalam setengah jam atau hingga kering daripada wajah. Kemudian cuci wajah dengan air suam dan usap-usap macam buat skrub. Nanti white head dan black head semua akan hilang. Sel kulit mati pun keluar. Air suam berfungsi untuk membuka pori pada wajah dan mencuci minyak yang tersumbat pada pori. Kemudian bilas wajah dengan air sejuk bagi menutup kembali pori-pori pada kulit wajah.

Kulit yang tiada masalah pun boleh amalkan, takkan kita nak tunggu kulit rosak baru nak start buat/pakai.